Johani 1, Cizuminano Cipya mu Chi Ila (CCI) | Chapter 1 | The Bible App | Bible.com\nBible LanguageIlaChange Language\nCCI Cizuminano Cipya mu Chi Ila\nIzwi Lyaba Muntu wa Mubili\n1Ku makancilo kakuli Izwi. Inzho Izwi kali antoomwi u Leza, ulimwi Izwi kali Leza. 2Izwi kali u Leza ku makancilo, 3shoonse shintu shakaba kwiita mwakwe, kuti naatakaakwiko nikwaaakwiin a cintu niciba comwi ciliko. 4Bumi kabuli mwakwe, ulimwi bumi kooli mumuni ku bantu boonse. 5Mumuni ulamunika u mushinze, pele mushinze wiina niwakazunda.\n6 # Mat 3:1; Mk 1:4; Lk 3:1, 2 Kakuli muntu wakatumwa u Leza uutewa ati Johani. 7Johani wakeza kupa bumboni bwa mumuni wezu, kwaamba bantu boonse bashome kwiita mubumboni bwakwe. 8Johani walo ingwe wakaakuli Mumuni, pele wakeza kupa bumboni bwa Mumuni. 9Mumuni mwini mwini wezo uumunikila bantu boonse wakeza mu luundu.\n10Izwi kali mu luundu, ulimwi luundu lwakalengwa kwiita mwakwe, nikuba bobo bantu bayina nibakamuzhiba. 11Wakeza ku bantu bakwe mwini, pele bantu bayina nibakamutambula pe. 12Pele bantu babo bakamutambula u kumushoma wakabapa insana shakuba banakwe Leza. 13Bayina nibakaba banakwe Leza kwiita mukuzhalwa kuhwa ku mubili, nikuba kuluzando lwa muntu, pele kunsana sha Leza.\n14Inzho Izwi wakaba muntu, wakazhalwa ku mubili, wakeza kukala akati kesu, ulizwile luse u lushinizho. Uswe twakabubona bulemu bwakwe, bulemu bwashimuzhalwa ice kwa Ushi. 15Johani wakapa bumboni kwiita mumulumbe ngwaakakambauka ati, “Inguwe wezu ngundakaakwaamba ati, ‘Uuzhiza munshi lyangu ulambaala, nkaambo kaliko kale ume ncitana kuzhalwa!’”\n16Ukaambo kabube bwakwe buzulile, uswe twakatambula luse lunji lunji. 17Nkaambo Leza wakapa Mulawo kwiita mwa Mozesi, pele luse u lushinizho lwakeza kwiita mwa Jeso Kilisito. 18Kwiina naaba womwi wakamubona Leza. Cita Leza ice nana, walo uuli afwaafwi U ushi, nguwakatuzubululila Ushi mbwaabele.\nBumboni Bwaka Johani Mupapatizhi\n(Matayo 3:1-12; Maako 1:1-8; Luka 3:1-18)\n19Mbubobu bumboni mbwaakapa Johani kuba Juda, ciindi nibakatuma bapaizhi u Balevi kuhwa ku Jelusalemu, kwaamba bakamubuzhe ati, “No ndiweni?”\n20Walo wiina naakakaka, wakabaingula cakushomeka ati, “Indime Kilisito Munanike waka Leza!”\n21 # Mal 4:5; Ciz 18:15, 18 Ulimwi bakamubuzha ati, “No ndiweni? Sa ndiwe Elaija?” Walo wakaingula ati, “Pe pe indime.” Ulimwi bakamubuzha ati, “Sa uli Mushinshimi?” Ulimwi Johani wakaingula ati, “Pe pe!”\n22Bakamubuzhisha ati, “Tushimwine, no ndiweni, kwaamba tukabashimwine batutuma.”\n23 # Aiz 40:3 Johani wakaingula ati, “Ndime wezo ngwaakaamba mushinshimi Aizaya ati,\n“Kuli uuwolobwezha mulukula ati,\n‘Amululamike Inzhila ya Mwami!’”\n24Inzho babo bantu bakatumwa kuba Falisi, 25bakamubuzha ulimwi ati, “No nkaamboonzhi ulapapatiza naa tuli Kilisito, ulimwi tuli Elaija naa Mushinshimi.”\n26Johani wakabaingula ati, “Ume ndamupapatiza u meenzhi bulyo. Pele akati kenu ngaali ngumutezhi. 27Uzhiza munshi lyangu, walo ngunteelele kuba muzhice wakwaangulula twaanzho twa mpato shakwe.” 28Aza makani oonse akacitikila ku munzhi wa Betani, uuli amutala wa lweenje lwa Joodani, momo Johani mwaakaakupapatiza.\nMwanaa Mbelele wa Leza\n29Nibwakaca Johani wakoombona Jeso uleza kwakwe, ngoonaawo wakamwaambila ati, “Amubone Mwanaa Mbelele, uukusha shibi shaluundu! 30Inguwe ngundakaakwaamba ati, Uuzhiza munshi lyangu ulambaala, nkaambo kaliko kale ume ncitana kuzhalwa. 31Ume lwangu cintamwizhi, pele nciceco ncindakezhila kupapatiza u meenzhi kwaamba azubululwe kuba Izilaili.”\n32Ulimwi Johani wakapa ubumwi bumboni bwakuti, “Ndakabona Moza Usalala uleza buseluka kuhwa kwizeulu ukoya inzhiba, weza wamukala. 33Ume lwangu ncitana kumuzhiba, pele Leza wezo wakantuma kupapatiza u meenzhi wakaŋambila ati, ‘Kufwumbwa muntu nguukabona ulaselukilwa ukukalwa u Moza wa Leza, ati inguwe wezo uupapatiza u Moza Usalala.’ 34Inzho ume ndimwini ndakalibonena, nciceco ncimpela bumboni bwakuti, wezu ngu Mwanakwe Leza.”\nBa Shiciiya baka Jeso Bataanzhi\n35Nibwakaca Johani wakaakuzhimine ulimwi u ba shiciiya bakwe bobile. 36Naakamubona Jeso ulaya bweenda wakaamba ati, “Amubone nguwelya Mwanaa Mbelele wa Leza!” 37Ba shiciiya babo bobile nibakaateelela azo makani bakamucilila Jeso. 38Jeso naakacebuka wakababona baleza bumucilila, amane wakababuzha ati, “No mulazandaanzhi?” Bakamwiingula ati, “Labi, anu ulakala kwi?” Labi, cilapandulula ati Mwiiyi. 39Jeso wakaamba ati, “Kamwiza mubone.” Kalili kale lyakumbo, bamane bakaya aze kuya kubona nkwaakaakukala. Bakalibizha koko nkukona nkaambo kalimanine kale izuba. 40Umwi wa babo bobile bakamuteelela Johani naakaakwaamba kali Andulu, munina Saimoni Pita. 41Ndilyona Andulu wakaya kumukapula munina Saimoni, wamwaambila ati, “Twamuyana Munanike waka Leza” leli izwi lilaamba Kilisito. 42Amane wakamutola Saimoni kwa Jeso. Jeso wakamutongomwena wakaamba ati, “Ndiwe Saimoni mwanakwe Johani, pele ulaakutewa ati Kefasi.” Ceci cilaamba ati Pita naa “Mwala.”\nJeso Mbwaaketa Filipo u Natanyele\n43Nibwakaca Jeso wakatelaika kuya ku Galilaya, koko nkwaakayana mulombwana uutewa ati Filipo amane wamwita ati, “Ncilila!” 44Filipo kali waku Betisaida koko nkubakaakukala ba Andulu u Pita. 45Filipo wakayana Natanyele, amane wakamwaambila ati, “Twamuyana muntu ngwaakalemba Mozesi mwibuka lya Mulawo. Inguwe nguulembelwe umu mabuka a bashinshimi, ngu Jeso waku Nanzaleta mwanakwe Jozefu.”\n46Natanyele wakabuzha ati, “Sa amo mu Nanzaleta mulakonzha kuhwa cintu cibotu?” Filipo wakamwiingula ati, “Kweza ukalibonene umwini.”\n47Inzho Jeso naakamubona Natanyele uleza nkwaabele, wakaamba ati, “Nguwezu muna Izilaili mwini mwini, uutacengi!” 48Natanyele wakoombuzha ati, “No wanzhiba buti?” Jeso wakaingula ati, “Ndaukubwene kale niwaakushite mucinhule ca bukuzu Filipo katana ukwita.”\n49Ngoonaawo Natanyele wakamwaambila Jeso ati, “Mwiiyi, ndiwe Mwana Leza! Ndiwe Mwami wa Izilaili!”\n50Jeso wakamwaambila ati, “Sa washoma bobo nkaambo ndakwaambila ati ndakubona niwaakushite mucinhule ca bukuzu? Ulakabona shintu shikando kubaala ali ceci!” 51#Mata 28:12Ulimwi Jeso wakaamba ati, “Cini cini ndamushimwina ati, mulakalibona izeulu liliyalukile u baanjelo baleza balaliza ukuseluka a Mwanaa Muntu.”


4 Pele ijwi lyakasololelwa amuuya wa Leza lilacisalazya kwaamba kuti kuciindi cakumbele bantu bamwi bayoowa kulusyomo, bayoobikkila maano kumajwi aakweena aalimvwisya mbuli kuti akasololelwa amuuya wa Leza alimwi akunjiisyo zyamadaimona, 2 kwiinda mukuupaupa ameso kwabantu baamba zyakubeja, ibajisi manjezyeezya aafwide mbuli kuti akaumpwa nsimbi iipya. 3 Bayookasya kukwatana akulailila bantu kulilesya kuzyakulya nzyaakalenga Leza kuti kaziligwa cakulumba abaabo ibajisi lusyomo alimwi bakazyi bwini-bwini kasimpe. 4 Nkaambo kayi zilenge zya Leza zyoonse nzibotu, alimwi kunyina ceelede kukakwa ikuti naa catambulwa cakulumba, 5 nkaambo cilasalazyigwa kwiinda mujwi lya Leza amupailo uupailwa kujatikizya ncico. 6 Kwiinda mukupa lulayo oolu kubakwesu, unooli mubelesi mubotu wa Kilisito Jesu, ooyo uulisanina amajwi aalusyomo alimwi aanjiisyo zibotu nzyowali kutobela cakulomya. 7 Pele kotukaka twaano twakubeja itusofweede, mbuli tooto itwaanwa abamacembele. Muciindi caboobo, koliyiisya omwini kojisi makanze aakubelekela Leza cakulyaaba. 8 Nkaambo kunyanyaasya mubili kugwasya buyo asyoonto; pele kubelekela Leza cakulyaaba kulagwasya muzyintu zyoonse, nkaambo kujisi cisyomezyo cabuumi bwalino aboobo bulangilwa kumbele. 9 Majwi aaya ngamasimpe alimwi ayelede kutambulwa cakumaninina. 10 Nkakaambo kaako tubeleka canguzu akulitakata, nkaambo tubikkide bulangizi bwesu muli Leza uupona, ooyo uuli ngo Mufwutuli wabantu boonse, ikapati wabaabo basyomeka. 11 Kozumanana kupa malailile aaya akwaayiisya. 12 Kutabi muntu naba omwe uubaula bukubusi bwako. Muciindi caboobo, koba cikozyanyo kubantu basyomeka mukwaambaula, mukulilemeka, muluyando, mulusyomo, mubukkale busalala. 13 Kusikila ndikaboole ooko, kozumanana kulitakata kubala kubuleya, ikulaya, akuyiisya. 14 Utaubausyi cipego ncojisi ncowakapegwa kwiinda mubusinsimi eelyo bamukabunga kabaalu nobakabikka maanza aabo alinduwe. 15 Kozinzibala kuziyeeya zyintu eezyi; litakate kuli nzizyo amoyo wako woonse, kutegwa kuyaambele kwako kubonwe abantu boonse. 16 Kolibamba lyoonse omwini akubikkila maano kapati kukuyiisya kwako. Kakatila kuzyintu eezyi, nkaambo kwiinda mukucita boobo uyoolifwutula omwini alimwi abaabo bakuswiilila.


Kulekelelana kulakonzya kupa kuti mazwanga aali mbuli mulilo amane\nKulekelela caamba kuleka kunyema alimwi akutabikkilila muntu akaambo kacibi cili coonse ncakonzya kumucitila. Kulekelela tacaambi kuti tiicakamucisa cibi eeco naa kuti mweelede kulilubya-lubya mbuli kuti tiicakacitika naaceya.\nNJIISYO YAMU BBAIBBELE: “Amuzumanane kweengelelana akulekelelana camoyo woonse nokuba kuti umwi kajisi kaambo kakutongooka mweenzinyina.”—Bakolose 3:13.\n“Ikuti kamumuyanda muntu, tamukabikkili maano kukutalondoka kwakwe, muciindi caboobo muyoobikkila maano kukusolekesya nkwacita.”—Ba Aaron.\nKuti kamubikkilila, mulakonzya kuliletela mapenzi kumubili amumizeezo alimwi mulakonzya kucinyonganya kapati cikwati canu.\n“Bumwi buzuba balumi bangu bakalilekelela akaambo kacintu cimwi ncobakacita calo icakandicisa kapati. Cakandiyumina kapati kubalekelela. Mukuya kwaciindi ndakabalekelela, pele ndilimvwa bubi akaambo kakuti ndakamuka kucita boobo. Eeci cakapa kuti kube mapenzi mucikwati cesu alo aakali kukonzya kweelebwa.”—Ba Julia.\nCiindi ciboola aakumunyemya ngomukwetene limwi akaambo kacintu ncayakwaamba naa kucita, amukalibuzye kuti:\n‘Sena ndilafwambaana kunyema amakani aatayi koomoonga?’\n‘Sena walubizya cintu cipati cakuti weelede kulilekelela, naa inga ndaciluba buyo?\nAMUBANDIKE ANGOMUKWETENE LIMWI\nIno citutolela ciindi cilamfwu buti kutegwa tulekelelane?\nIno ncinzi ncotukonzya kucita kutegwa katufwambaana kulekelelana?\nCiindi ngomukwetene limwi naamunyemya, tamweelede kuyeeya kuti wacita caali.\nAmusole kumulekelela ngomukwetene limwi akaambo kamicito yakwe, kamuyeeyede kuti “toonse tulalubizya ziindi zinji.”—Jakobo 3:2.\n“Ncuuba-uba kulekelela ikuti naa nyoonse nyobilo kuli mpomwalubizya, pele cilakatazya kapati ikuti naa kwalubizya buyo muntu omwe. Kuzumina kulekelela muntu kuyandika kulicesya ncobeni.”—Ba Kimberly.\nNJIISYO YAMU BBAIBBELE: “Kofwambaana kubamba twaambo.”—Matayo 5:25.\nKuti kamubikkilila, mulakonzya kuliletela mapenzi kumubili amumizeezo alimwi mulakonzya kucinyonganya kapati cikwati canu\nNkaambo nzi ncocikonzya kukatazya kulekelela? Amubone lulayo lwamu Bbaibbele mbolukonzya kugwasya.\nMbomukonzya Kuleka Kubikkilila\nBanabukwetene Mbobakonzya Kuleka Cilengwa Cakutaambauzyanya


October — LAIBBULALI YAA INTANETI ya Watchower\nes21 map. 98-108\nBwasanu, October 1\nMujibelo, October 2\nNsondo, October 3\nMuhulo, October 4\nBwabili, October 5\nBwatatu, October 6\nBwane, October 7\nBwasanu, October 8\nMujibelo, October 9\nNsondo, October 10\nMuhulo, October 11\nBwabili, October 12\nBwatatu, October 13\nBwane, October 14\nBwasanu, October 15\nMujibelo, October 16\nNsondo, October 17\nMuhulo, October 18\nBwabili, October 19\nMuhulo, October 25\nBwabili, October 26\nBwatatu, October 27\nBwane, October 28\nBwasanu, October 29\nMujibelo, October 30\nNsondo, October 31\nMeso aa Jehova alalanga-langa munyika yoonse kutegwa atondezye nguzu zyakwe ikugwasya baabo bamusyoma camoyo woonse.—2Mak. 16:9.\nTulabubona bumboni bunji butondezya kuti Jehova ulabakwabilila bantu bakwe mazuba aano. Amuyeeye kujatikizya kaambo aaka: Tulakambauka alimwi akuyiisya kasimpe munyika yoonse. (Mt. 28:19, 20) Kwiinda mukucita boobo, tulaiyubununa milimo ya Diabolosi. Kwaamba masimpe, ikuti Saatani naali kucikonzya, naakaulesya kale mulimo wesu, pele takonzyi. Aboobo tatweelede kwiiyoowa myuuya mibi. Ikuti katusyomeka kuli Jehova, madaimona taakonzyi kutuletela mapenzi aatamani. Nokuba boobo, toonse tweelede kusyoma Jehova alimwi akukaka myuuya mibi. Ikuti twacita oobo, tuyootambula zilongezyo zinji, alimwi tatukeenwi abubeji bwa Saatani. Alimwi tatukaleki kubelekela Jehova akaambo kakuyoowa madaimona. Kwiinda zyoonse, tuyooyumya cilongwe cesu a Jehova. Sikwiiya Jakobo wakalemba kuti, “Amumukazye Diabolosi eelyo ulamutija. Amuswene kuli Leza, eelyo awalo ulaswena kulindinywe.”—Jak. 4:7, 8. w19.04 24 ¶15; 25 ¶18\nImicelo iizwa mwida mbulumbu.—Int. 127:3.\nBana banu ncipego kuzwa kuli Leza, “ndukono luzwa kuli Jehova.” Mukuli wanu kubakwabilila. Ncinzi ncomukonzya kucita kutegwa mukwabilile bana banu kukutundululwa? Cakusaanguna, amwaazyibe makani aajatikizya kutundulula. Amuzyibe mbobabede bantu ibatundulula bana alimwi anzila nzyobabelesya kuboongelezya. Amubuzyibe bukkale naa bantu ibakonzya kuleta ntenda. (Tus. 22:3; 24:3) Kamuyeeya kuti kanji-kanji sikutundulula, muntu ngwazyi kabotu mwana alimwi ngwasyoma. Cabili, amubandike cakulikwaya abana banu alimwi amubakulwaizye kubandika andinywe cakulikwaya. (Dt. 6:6, 7; Jak. 1:19) Amuyeeye kuti bana ibatundululwa kanji-kanji balayoowa kwaambila muntu uuli woonse kujatikizya cakacitika. Bayoowa kuti kunyina utiibasyome, naa ambweni balayoowa akaambo kakuti sikubatundulula wakabakonga kuti uyoocita cintu cimwi cibi kulimbabo ikuti naa baambile muntu uuli woonse kujatikizya cakacitika. Ikuti naa mwabona kuti kuli cintu cibyaabi cacitika kubana banu, amubabuzye mibuzyo munzila yaluzyalo mpoonya amuswiilile cakukkazika moyo ciindi nobaambaula. Catatu, amubayiisye bana banu. Amubayiisye ncobeelede kwaamba alimwi akucita ciindi umwi nasola kubajata munzila iiteelede. w19.05 13 ¶19-22\nMuntu uulisumpula mumoyo ncisesemyo kuli Jehova.—Tus. 16:5.\nNkaambo nzi Jehova ncasesemwa abantu balisumpula? Kaambo kamwi nkakuti aabo basumpula muuya wakuliyanda batondezya muuya ngwajisi Saatani. Amuciyeeyele buyo, Saatani wakali kuyeeya kuti Jesu walo Leza ngwaakabelesya kulenga zintu zyoonse, wakali kukonzya kumufwugamina akumukomba! (Mt. 4:8, 9; Kol. 1:15, 16) Aabo ibajisi muuya ooyu wakulisumpula balatondezya caantangalala kuti busongo bwanyika eeyi mbufwubafwuba kuli Leza. (1Kor. 3:19) Pele Bbaibbele lilatugwasya kulibona munzila yeelede. Lilazuminizya kuti kuliyanda munzila yeelede kuli kabotu. Jesu wakaamba kuti: “Yanda simukobonyoko mbubonya mbuli mboliyanda omwini,” icitondezya kuti tuleelede kuzibikkila maano zintu zimwi nzyotuyandika. (Mt. 19:19) Nokuba boobo, Bbaibbele talituyiisyi kuti tweelede kulibona kuti tulayandika kapati kwiinda bamwi. Muciindi caboobo, lyaamba kuti: “Mutaciti cintu cili coonse amuuya wakuzwangana naa cakulisumpula, pele amucite zintu zyoonse cakulicesya akubona bamwi kuti balamwiinda.”—Flp. 2:3; Rom. 12:3. w19.05 24 ¶13-14\nAmuleke kutobela ziyanza zyabweende bwazintu obuno, pele amusandulwe kwiinda mukucinca mizeezo yanu.—Rom. 12:2.\nAmuyeeye kujatikizya kucinca nkomwakeelede kucita nomwakatambula kasimpe kamu Jwi lya Leza ciindi cakusaanguna alimwi anomwakasala kubelekela Jehova. Bunji bwesu, kucinca ooku kwakali kujatikizya kuleka zintu zibyaabi. (1Kor. 6:9-11) Eelo kaka tulalumba kapati akaambo kakugwasyigwa a Jehova kuzunda micito mibyaabi iili boobu! Nokuba boobo, tatweelede kuyeeya kuti tatuciyandiki kucinca kuli koonse. Nokuba kuti twakacileka kucita zibi zipati nzyotwakali kucita katutanabbapatizyigwa, tuciyandika kubeleka canguzu kutegwa tutantamuke cintu cili coonse cikonzya kutupa kujokela kumicito yakaindi. Aboobo kuli zintu zyobilo nzyotweelede kucita. Cakusaanguna, tweelede ‘kuleka kutobela ziyanza zyabweende bwazintu obuno’ naa kuleka kweendelezyegwa anyika eeyi. Cabili, tweelede ‘kusandulwa’ kwiinda mukucinca mizeezo yesu. Kucinca kubikkilizya zinji ikutali buyo kucinca mbotulibonya. Kujatikizya bukkale bwesu boonse. Tweelede kucinca cakumaninina, nkokuti mbotulimvwa mumoyo alimwi azintu nzyotubikkila maano. w19.06 9 ¶4-6\nYebo, O Jehova, uli mugwasyi wangu asikunduumbulizya.—Int. 86:17.\nCiindi notutyompedwe, tulakonzya kuyumizyigwa kwiinda mukujanika kumiswaangano yambungano. Ciindi notuli kumiswaangano, tupa Jehova zyoolwe zimbi zyakuba ‘mugwasyi wesu asikutuumbulizya.’ Kumiswaangano Jehova ulatuyumya kwiinda mumuuya wakwe uusalala, Jwi lyakwe alimwi abantu bakwe. Miswaangano itupa coolwe ‘cakuyumizyanya.’ (Rom. 1:11, 12) Mucizyi wazina lya Sophia wakaamba kuti: “Jehova alimwi abakwesu abacizyi bakandigwasya kuliyumya. Cintu cakali kuyandika kapati kulindime miswaangano yesu yambungano. Ndakabona kuti kubeleka canguzu mumulimo wakukambauka alimwi amumbungano, kwakali kundipa kujana nguzu zyakukulwana kutyompwa alimwi akulibilika.” Ciindi notwatyompwa, atuyeeye kuti Jehova tasyomezyi buyo kuti uyookumana kutyompwa kumbele, pele alimwi ulilyaabide kutugwasya kukulwana noliba lino. Ulatupa kuti ‘katukanza alimwi akuba anguzu’ zyakuliyumya kukutyompwa alimwi akubula bulangizi.—Flp. 2:13. w19.06 19 ¶17-18\nKamuya, mukabaambile bakwesu kuti baunke ku Galilaya, eelyo ooko bayoondibona.—Mt. 28:10.\nKweelede kuti Jesu wakajisi malailile aayandika kapati ngaakali kuyanda kwaambila basikwiiya bakwe, nkaambo ooyu ngomuswaangano wakusaanguna ngwaakapanga naakabusyigwa! Amuswaangano ooyo Jesu ngwaakapanga, wakaamba mulimo uuyandika kapati basikwiiya ngobakeelede kubeleka mumwaanda wamyaka wakusaanguna nkokuti, mulimo nguwenya ngotuli mukuzuzikizya mazuba aano. Jesu wakati: “Aboobo kamuya mukayiisye bantu bazisi zyoonse kuti babe basikwiiya, . . . mukabayiisye kutobela zintu zyoonse nzyondakamulailila.” (Mt. 28:19, 20) Jesu uyanda kuti basikumutobela boonse kabakambauka. Malailile aaya tanaakaapa buyo kubaapostolo bakwe bali 11 ibasyomeka. Ino tuzyi buti oobo? Ciindi Jesu naakapa mulawo ooyu wakuyiisya bantu kuba basikwiiya, kwakali bantu banji kunze buyo lyabaapostolo acilundu mu Galilaya. Ino tuzyi buti oobo? Amuyeeye kuti mungelo wakaambila bamakaintu kuti: “Muyoomubona [ku Galilaya].” (Mt. 28:7) Aboobo kweelede kuti bamakaintu basyomeka aaba abalo bakaliko amuswaangano ooyo. w20.01 2-3 ¶1-4\nAkaambo kakuti tamuli banyika, pele ndakamusala kuzwa munyika, nkakaambo kaako nyika ilimusulide.—Joh. 15:19.\nJesu wakapandulula kaambo ncotweelede kulangila kukazyigwa. Wakaamba kuti tuyoosulaikwa akaambo kakuti tatuli banyika. Aboobo kupenzyegwa tacili citondezyo cakuti Jehova tacitukkomanini. Muciindi caboobo, ncitondezyo cakuti tucita ciluzi! Bantu balya maila ibatukazya tabakonzyi kutulesyela limwi kukomba Leza Singuzuzyoonse, Jehova. Ibanji bakasola, pele bakaalilwa. Amubone cakacitika lya Nkondo Yanyika Yoonse Yabili. Kuciindi eeco, mfwulumende muzisi zinji zyakali kubapenzya kapati bantu ba Leza. Mulimo wa Bakamboni ba Jehova wakalesyegwa, ikutali buyo ankamu ya Nazi mucisi ca Germany pele alimwi amfwulumende yamucisi ca Australia, Canada alimwi amuzisi zimbi. Pele amubone cakacitika. Noyakatalika nkondo mu 1939, munyika yoonse kwakali buyo basikumwaya ibali 72,475. Kwiinda mukugwasyigwa a Jehova, malipooti atondezya kuti noyakamana nkondo mu 1945, kwakali basikumwaya ibali 156,299. Mweelwe wabasikumwaya wakayungizyika ziindi ziinda aali zyobilo! w19.07 9 ¶4-5\nEeci nceciyoozyibya bantu boonse kuti muli basikwiiya bangu, ikuti kamujisi luyando akati kanu.—Joh. 13:35.\nNokuba kuti lino kunyina ciiyo ca Bbaibbele ncomusololela, mulakonzya kubagwasya bantu kuba basikwiiya munzila zimwi. Mucikozyanyo, mulakonzya kubatambula bapya alimwi akuba balongwe babo ciindi nobaboola ku Ŋanda ya Bwami. Munzila eeyi, mulakonzya kubagwasya kubona kuti luyando lulatuzyibya kuti tuli Banakristo bakasimpe. Bwiinguzi mbomupa lyamiswaangano, tacikwe makani naa mbufwaafwi, bulakonzya kukulwaizya bapya kutondezya lusyomo lwabo kwiinda mukwiingula lyamiswaangano cakusinizya alimwi munzila yabulemu. Kuyungizya waawo, mulakonzya kubeleka amupya mumulimo wakukambauka alimwi akumutondezya mbwaabelesyegwa Magwalo kuyiisya bantu. Kwiinda mukucita boobo, munoomugwasya kwiiya Kristo. (Lk. 10:25-28) Banakristo banji bajisi bubi kulanganya mikuli iiyandika kapati. Nokuba boobo, balajana ciindi cakusololela ziiyo zya Bbaibbele alimwi balakkomana kapati kucita boobo. w19.07 17 ¶11, 13\nKwiinda mukuziluba zintu zyoonse zili musyule akugama buyo zintu zili kumbele, ndisolekesya kusika ambaakani eeyo.—Flp. 3:13, 14.\nMwaapostolo Paulo tanaakalekela zintu zibotu naa zintu zibi nzyaakacita kumunyonganya kubelekela Jehova. Mane buya wakaamba kuti wakaziluba ‘zintu zyoonse zyamusyule,’ kutegwa ‘agame buyo zintu zyakumbele,’ naa kutegwa amanizye muzundano. Ino nzintu nzi izyakali kukonzya kumunyonganya Paulo? Cakusaanguna, Paulo wakalizwidilide kapati katanaba Munakristo. Nokuba boobo, zintu eezyo wakazibona kuti “mulwi buyo wamafwuse.” (Flp. 3:3-8) Cabili, nokuba kuti ambweni wakali kulimvwa bubi akaambo kakupenzya Banakristo, tanaakalekela kulimvwa boobu kuti kumulesye kubelekela Jehova. Catatu, kunyina naakayeeya kuti wakacita kale zintu zinji mumulimo wa Jehova. Paulo wakacita zintu zinji mumulimo nokuba kuti wakaliyumya mumasunko manji, mbuli kwaangwa, kuumwa, kupwaigwa mabwe, kunyonyookelwa bwato alimwi akubula cakulya azisani. (2Kor. 11:23-27) Nokuba kuti wakalicitide kale zinji mumulimo wa Leza alimwi akupenga, Paulo wakalizyi kuti wakeelede kuzumanana. Andiswe tweelede kucita mbubwenya oobo. w19.08 3 ¶5\nNdamutuma mbuli mbelele akati kabaumpe.—Mt. 10:16.\nBakwesu abacizyi banji bakkala muzisi mobatakonzyi kukambauka kubuleya naa kuŋanda aŋanda, pele balajana nzila zimbi zyakukambauka makani mabotu. (Mt. 10:17-20) Mucisi cimwi imuli bukkale buli boobu, mulangizi wabbazu wakapa muzeezo wakuti sikumwaya umwi aumwi akambaukile “mucilawo” cakwe imwakali banamukwasyi, basimukobonyina, basicikolonyina, babelesinyina alimwi abeenzinyina. Mumyaka yobilo buyo, mweelwe wambungano mubbazu eelyo wakayungizyika kapati. Ambweni tukkala mucisi motujisi lwaanguluko lwakukambauka. Nokuba boobo, tulakonzya kwiiya ciiyo ciyandika kapati kuzwa kubakwesu alimwi abacizyi aaba basungu: Ikuti mwasoleka kusikila mpomugolela kukambaukila bamwi, cakutadooneka Jehova uyoomupa nguzu zyakuzumanana kukambauka nomuba mubukkale bukatazya. (Flp. 2:13) Muciindi ecino cikkomanisya kapati, atusinizye zintu ziyandika kapati, kutaba amulandu uuli woonse, kutantamuka kulebya bamwi alimwi akuzumanana kuzyala micelo iiluleme. Kwiinda mukucita boobo, tuyooyungizya luyando alimwi akupa bulemu kuli Taateesu siluyando, Jehova. w19.08 13 ¶17-18\nNdabona babelesi kabatantide mabbiza, pele basilutwe kabeenda amaulu mbubonya mbuli babelesi buyo.—Muk. 10:7.\nMbasyoonto ibakkomana kuyanzana abantu ibayanda kuti zintu kazicitwa mbuli mbobayanda balo alimwi ibakaka kuswiilila kumizeezo yabamwi. Mukwiimpana, tulakkomana kapati kuyanzana abasyomima ciindi nobatondezya ‘lweetelelo, luyando lwabunyina, moyo mutete walubomba alimwi akulicesya.’ (1Pet. 3:8) Ikuti katukkomana kapati kuyanzana abantu bali boobu, abalo bayooswena kulindiswe, ikuti katulicesya. Kulicesya alimwi kupa kuti katupona buumi buli kabotu. Kwaamba masimpe, mubuumi tulakonzya kubona zintu izitali kabotu naa zitondezya kuti bululami kunyina nobwacitwa. Aabo ibajisi luzyibo lunji talili lyoonse nobapegwa bulemu bweelede. Pele aabo ibatajisi luzyibo lunji zimwi ziindi mbembabo ibapegwa bulemu kapati. Nokuba boobo, Solomoni wakaamba kuti ncabusongo kubuzumina buumi mbubonya mbobubede muciindi cakulipenzya azintu zicitika mubuumi. (Muk. 6:9) Ikuti naa katulicesya, ciyootuubila kubuzumina buumi mbubonya mbobubede, muciindi cakuyeeya kuti zintu zyeelede kuba mbuli mbotuyanda swebo. w19.09 4-5 ¶9-10\nNomausyi, . . . amuzumanane kubalela [bana banu] mululayo alwiiyo lwa Jehova.—Ef. 6:4.\nAabo ibajisi nguzu zyabweendelezi, mbuli bamausyi, balijisi coolwe cakugwasya bamwi. Jehova wakapa usyi umwi aumwi mukuli wakuba mutwe wamukwasyi alimwi uyanda kuti usyi kabayiisya, kabasololela alimwi akubalaya bana bakwe. (1Kor. 11:3) Pele nguzu zyakwe zyabweendelezi kuli mpozigolela, uyoolyaambilila kuli Jehova, ooyo mukwasyi uuli woonse nkowakatambula zina lyanguwo. (Ef. 3:14, 15) Bamausyi balatondezya kulibombya kuli Jehova kwiinda mukubelesya nguzu zyabo zyabweendelezi munzila njakkomanina Leza. Mutazibelesyi munzila iitali kabotu nguzu zyabweendelezi nzyaakamupa Jehova. Amukuzumine kulubizya kwanu alimwi amulutambule lulayo lwamu Bbaibbele kuzwa kuli bamwi. Ikuti naa mwacita oobo, mukwasyi wanu uyoomulemeka akaambo kakulicesya kwanu. Ciindi nomupaila antoomwe amukwasyi wanu, amumwaambile Jehova izili mumoyo wanu, bamukwasyi wanu abazyibe kujatikizya lusyomo ndomujisi muli Jehova. Kwiinda zyoonse, kubelekela Jehova amukubone kuba cintu ciyandika kapati mubuumi bwanu. (Dt. 6:6-9) Cikozyanyo canu cibotu ncimwi cazipego ziyandika kapati ncomukonzya kupa mukwasyi wanu. w19.09 15 ¶8; 17 ¶14; 18 ¶16\nMumutambule [Marko] ikuti naa wasika kulindinywe.—Kol. 4:10.\nMarko wakalikkomene kubelekela bamwi. Mucikozyanyo, muziindi ziindene-indene wakabeleka antoomwe amwaapostolo Paulo alimwi amwaapostolo Petro ciindi nobakali kuzuzikizya mikuli yabo. Marko weelede kuti wakali kubajanina nzyobakali kuyandika kumubili. (Mil. 13:2-5; 1Pet. 5:13) Paulo wakaamba kuti Marko wakali umwi ‘wabasimilimonyina kujatikizya Bwami bwa Leza,’ alimwi ‘asikumuyumya-yumya.’ (Kol. 4:11, bupanduluzi buyungizyidwe) Marko wakaba umwi wabalongwe ba Paulo beni-beni. Mucikozyanyo, ciindi Paulo naakaangidwe ciindi camamanino ku Roma, cakuma 65 C.E., wakalemba lugwalo lwakwe lwabili kuli Timoteyo. Mulugwalo oolo, Paulo wakalomba Timoteyo kuti aunke ku Roma alimwi akutolelezya a Marko. (2Tim. 4:11) Kweelede kuti Paulo wakamulumba Marko akaambo kamulimo ngwaakabeleka cakusyomeka musyule, aboobo Paulo wakamulomba kuti abe aanguwe muciindi eeci icakali kukatazya. Marko wakamugwasyilizya Paulo muzintu nzyaakali kuyandika, ambweni kwiinda mukumupa zyakulya naa zibelesyo zyakulembya. Lugwasyo alimwi akukulwaizyigwa nkwaakatambula Paulo kweelede kuti kwakamugwasya kuliyumya mumazuba aakasyeede kuti ajaigwe. w20.01 11 ¶12-13\nAmuboole kulindime.—Mt. 11:28.\nTwakasala kupona buumi bwakulyaaba alimwi akubeleka canguzu. Jesu wakatucenjezya kuti tuyoopenzyegwa. Pele tulijisi lusyomo lwakuti Jehova unootupa nguzu zyakuliyumya kubuyumuyumu buli boonse. Ikuti twazumanana kuliyumya, lusyomo lwesu luyooyuma kapati. (Jak. 1:2-4) Tulijisi lusyomo lwakuti Jehova unootupa zintu nzyotuyandika, Jesu unootukwabilila, akuti bakwesu alimwi abacizyi banootukulwaizya. (Mt. 6:31-33; Joh. 10:14; 1Tes. 5:11) Mukaintu ngwaakaponya Jesu “iwakali kuciswa kalobola” wakakatalusyigwa mubuzuba mbubwenya mbwaakaponesyegwa. (Lk. 8:43-48) Pele wakali kunoozumanana kukatalusyigwa kukabe kutamani lilikke buyo kuti naakaba sikwiiya wa Kristo uusyomeka. Ino nywebo muyeeya kuti mukaintu ooyo wakacita buti? Amuyeeye buyo bulumbu mbwaakali kunooba aambubo ikuti naakazumina kuba sikwiiya wa Jesu. Wakali kuyooba antoomwe a Jesu kujulu! Kufwumbwa cintu ncaakali kunoosiya kutegwa atobele Kristo tacikonzyi kweezyanisyigwa naaceya abulumbu mbwaakali kunooba ambubo. Aboobo, tacikwe makani naa bulangizi bwesu mbwakuyoopona kukabe kutamani kujulu naa anyika, tulalumba kapati kuti twakakuzumina kutamba kwa Jesu kwakuti: “Amuboole kulindime!” w19.09 25 ¶21-22\nŊanda ilayakwa abusongo, alimwi ilayumizyigwa abupampu.—Tus. 24:3.\nKabayandika lugwasyo, Davida alimwi abaalumi bakwe bakalomba mwaalumi muna Israyeli iwakavwubide kapati wazina lya Nabala kuti abape cakulya cisyoonto. Bakalimvwa kwaanguluka kumulomba akaambo kakuti bakali kukwabilila matanga aakwe aciindi cimwi munkanda. Pele mwaalumi ooyu uuliyanda wakakaka kubapa cintu cili coonse. Eeci cakamunyemya kapati Davida cakuti wakayanda kumujaya Nabala alimwi abaalumi bakwe boonse. (1Sam. 25:3-13, 22) Nokuba boobo, mukaintu wa Nabala, wazina lya Abigayeli wakali mubotu alimwi wakali musongo. Cabusicamba kapati, wakawida kumaulu aa Davida akumukombelezya kuti atamujayi Nabala antoomwe abaalumi bakwe. Cabupampu wakakulwaizya Davida kuti makani oonse aasiye mumaanza aa Jehova. Majwi aa Abigayeli aakulibombya alimwi antaamu yabupampu njaakabweza zyakamunjila kapati mumoyo Davida. Wakazyiba kuti Abigayeli wakatumidwe aa Jehova. (1Sam. 25:23-28, 32-34) Abigayeli wakajisi bube bubotu ibwakapa kuti Jehova amubelesye. Mbubwenya buyo, bacizyi Banakristo ibatondezya bupampu alimwi abusongo balakonzya kubelesyegwa a Jehova kuyumya-yumya mikwasyi yabo alimwi abamwi mumbungano.—Tit. 2:3-5. w19.10 23 ¶10\nAmuzwe mulinguwe, nobantu bangu, ikuti kamutayandi kujatikizyigwa azibi zyakwe, alimwi ikuti kamutayandi kusikilwa zipenzyo zyakwe zimwi.—Ciy. 18:4.\nBanakristo bakasimpe boonse beelede kuba masimpe kuti kunyina mpobajatikizyidwe abukombi bwakubeja munzila iili yoonse. Katanaiya kasimpe, ambweni sikwiiya Bbaibbele wakali kuzulilwa kubukombi bwakubeja. Ambweni wakali kujanika kumiswaangano yabo akutola lubazu mumilimo iijatikizya bukombi. Naa ambweni wakali kusanga mali kumbunga eeyo. Sikwiiya Bbaibbele ooyu katanazumizyigwa kuba sikumwaya uutanabbapatizyigwa, weelede kuba masimpe kuti tacijatikizyidwe munzila iili yoonse abukombi bwakubeja. Weelede kulemba lugwalo kucikombelo nkwaakazwa naa kumbunga iili yoonse iijatikizyidwe abukombi bwakubeja kubaambila kuti tacizulilwi nkuko. Munakristo wakasimpe weelede kuba masimpe kuti mulimo wakumubili ngwabeleka tauswaangene abukombi bwakubeja munzila iili yoonse. (2Kor. 6:14-17) Nkaambo nzi makani aaya ncaali mapati? Nkaambo kakuti tatuyandi kujatikizyigwa mumilimo alimwi azibi zyambunga zyabukombi izisofweede mumeso a Leza.—Is. 52:11. w19.10 12 ¶16-17\nJehova ngusiluse alimwi ngusilweetelelo . . . Tatuyandawidi tumpenda ciindi coonse, nokuba kutubikkilila lyoonse mane kukabe kutamani.—Int. 103:8, 9.\nJeremiya ngowakalemba bbuku iliitwa azina lyakwe, alimwi kweelede kuti ngowakalemba bbuku lyamu Bbaibbele lya 1 Bami alimwi a 2 Bami. Tacidoonekwi buya kuti mulimo ooyu wakamugwasya Jeremiya kubona luse ndwajisi Jehova kubantu batalondokede. Mucikozyanyo, wakalizyi kuti ciindi Mwami Ahabu naakeempwa kumicito yakwe mibyaabi, Jehova wakapa kuti ataboni mukwasyi wakwe woonse kaunyonyoonwa muciindi ncaakali kupona. (1Bam. 21:27-29) Mbubwenya buyo, Jeremiya wakalizyi kuti Manase wakacita zibi zinji kwiinda nzyaakacita Ahabu. Nokuba boobo, Jehova wakamulekelela Manase akaambo kakuti wakeempwa. (2Bam. 21:16, 17; 2Mak. 33:10-13) Kulangilwa kuti zibalo eezyi zyakamugwasya kapati Jeremiya kwiiya kukkazika moyo kwa Leza alimwi aluse. Amubone Jeremiya mbwaakamugwasya Baruki ciindi naakaleka kubikkila maano kumulimo wakwe. Muciindi cakufwambaana kumutantamuka mulongwe wakwe, Jeremiya wakamugwasya kwiinda mukumwaambila mulumbe uutondezya luse lwa Leza, cakutamwiinda mumbali.—Jer. 45:1-5. w19.11 6 ¶14-15\nLeza tali Leza uutaluleme pe uunga waluba milimo yanu alimwi aluyando ndomwakatondezya kuzina lyakwe.—Heb. 6:10.\nMubbuku lya Levitiko, twiiya kuti muna Israyeli wakali kupa cituuzyo calumvwano ‘kutegwa atondezye kulumba.’ (Lev. 7:11-13, 16-18) Tanaakali kucita oobo cakwiinzya buyo mulawo, pele wakali kucita oobo kuzwa ansi aamoyo. Mulimo wesu kuli Jehova uli mbuli zituuzyo zyalumvwano eezyo nkaambo utupa kutondezya mbotulimvwa kujatikizya nguwe. Tulamupa zintu ziinda kubota Jehova alimwi tulacita oobo akaambo kakuti tulamuyanda amoyo wesu woonse. Eelo kaka Jehova ulakkomana kapati kubona mbobalyaabide bakombi bakwe banji kumubelekela akaambo kaluyando lupati ndobajisi kulinguwe alimwi akuzyeelelo zyakwe! Jehova ulabona alimwi akubikkila maano kuzintu nzyotucita alimwi akaambo ncotuzicitila. Eeci cilatuumbulizya kapati. Mucikozyanyo, ikuti naa mulicembeede alimwi tamucicikonzyi kucita zinji mbuli mbomuyanda, amuzyibe kuti Jehova ulabumvwisya bukkale bwanu. Mulakonzya kulimvwa kuti tamukonzyi kucita zinji mumulimo wa Jehova, pele walo Jehova ulalubona luyando ndomujisi ilumukulwaizya kucita nzyomukonzya kucita. Ulakkomana kapati kutambula zintu iziinda kubota nzyomukonzya kumupa. w19.11 22 ¶9; 23 ¶11-12\nAtweende . . . kubusena bunyina bantu mulyookezye aniini.—Mk. 6:31.\nCilayandika kapati kuubona munzila yeelede mulimo. Mwami Solomoni wakasololelwa amuuya kulemba kuti: “Zintu zyoonse zilijisi ciindi canzizyo.” Wakaamba kujatikizya ciindi cakusyanga, cakuyaka, cakulila, cakuseka, cakuzyana alimwi azintu zimbi buyo. (Muk. 3:1-8) Aboobo cilasalala kuti kuli zintu zyobilo iziyandika kapati mubuumi, nkokuti mulimo alimwi akulyookezya. Jesu wakali kuubona munzila yeelede mulimo alimwi akulyookezya. Aciindi cimwi, baapostolo nobakapiluka kuzwa mubukambausi, bakajisi bubi kapati “cakunga bakabula aciindi cakupumuna kuti balye.” Jesu wakabaambila majwi aali mulugwalo lwabuzuba bwasunu. (Mk. 6:30-34) Nokuba kuti walo abasikwiiya bakwe lyoonse tiibakali kucikonzya kulyookezya mbuli mbobakali kuyanda, Jesu wakalizyi kuti boonse bakali kuyandika kulyookezya. Zimwi ziindi, toonse tuyandika kulyookezya naa kucinca zintu nzyotucita mubuumi bwabuzuba abuzuba. Tulakonzya kucibona eeci kwiinda mububambe ibuyandika kapati Leza mbwaakabikkila bantu bakwe bakaindi, nkokuti bubambe bwa Sabata yansondo ansondo. Nokuba kuti swebo tatuli ansi aa Mulawo wa Musa, tulakonzya kugwasyigwa kwiinda mukwiiya ncowaamba Mulawo kujatikizya Sabata. w19.12 3 ¶6-7\nBabelesi bangu bayakoongolola cakukondwa.—Is. 65:14.\nJehova uyanda kuti mukwasyi wakwe kaukkomene. Kuli twaambo tunji itukonzya kutupa kukkomana noliba lino, nokuba kuti ambweni inga katujisi mapenzi. Mucikozyanyo, tulijisi lusyomo lwakuti Taateesu wakujulu ulatuyanda kapati. Tulijisi luzyibo lwini-lwini lwa Jwi lya Leza, Bbaibbele. (Jer. 15:16) Alimwi tuli cibeela camukwasyi uulibedelede uujisi bantu bamuyanda Jehova, ibaziyanda zyeelelo zyakwe zyakulilemeka alimwi ibayandana. (Int. 106:4, 5) Tulakonzya kukkomana lyoonse akaambo kakuti tulijisi bulangizi businizyide bwakuti buumi buyoobota kapati kumbele. Tulizyi kuti lino-lino Jehova uyoobugwisya bubi boonse alimwi akuti uyoobelesya Bwami bwakwe kucinca nyika yoonse kuba Paradaiso. Kuyungizya waawo, tulijisi bulangizi bukkomanisya kapati bwakuti boonse aabo ibakafwa bayoobusyigwa akuyanzana alimwi abayandwa babo. (Joh. 5:28, 29) Eelo kaka eeco ciyookkomanisya! Alimwi kwiinda zyoonse, tulaalusyomo lwakuti ino-ino boonse kujulu alimwi aanyika bayoopa Taateesu siluyando bulemu ibumweelede. w20.02 13 ¶15-16\nYebo lwako—nduwe ngondabisyila kapati—kwiinda boonse.—Int. 51:4.\nIkuti mwacita cibi cipati, mutasoli kucisisa. Muciindi caboobo, amulyaambilile cibi canu kuli Jehova mumupailo. Kuti mwacita oobo, muyakulimvwa kwaanguluka alimwi akutalibilika kapati. Pele kuti kamuyanda kubukulusya cilongwe canu a Jehova, mweelede kucita zintu zinji kunze buyo lyakupaila. Amulutambule lulayo. Ciindi Jehova naakatuma musinsimi Natani kuyooyubununa cibi ca Mwami Davida ncaakacita kuli Bati-seba, Davida kunyina naakatalika kwaamba twaambo twakulitamizya naa kusola kuubya-ubya cibi ncaakacita. Cakutawaya-waya wakazumina kuti tanaakabisizya buyo mulumi wa Bati-seba, pele kwiinda zyoonse, wakabisizya Jehova. Davida wakalutambula lulayo luzwa kuli Jehova, aboobo Jehova wakamulekelela. (2Sam. 12:10-14) Kuti twacita cibi cipati, tweelede kubaambila aabo Jehova mbasalide kuti kabatusololela. (Jak. 5:14, 15) Alimwi tweelede kweeleba cilengwa cakwaamba twaambo twakulitamizya. Ikuti twafwambaana kulutambula alimwi akulubelesya lulayo luli loonse ndotwapegwa, tuyoofwambaana kuba aluumuno alimwi alukkomano. w20.02 24-25 ¶17-18\nBantu bali kkumi . . . bayoojatisya cikobela camu Juda, akwaamba kuti: “Tuyanda kuunka andinywe, nkaambo twamvwa kuti Leza ulaandinywe.”—Zek. 8:23.\n“Bantu bali kkumi” baiminina baabo ibajisi bulangizi bwakuyoopona anyika mane kukabe kutamani. Balizyi kuti Jehova wakakalongezya kabunga aaka kabananike kaimininwa amu “Juda” alimwi balimvwa kuti ncoolwe cipati kukomba Leza antoomwe ambabo. Nokuba kuti tacikonzyeki kwaazyiba mazina aabananike boonse ibali aanyika mazuba aano, aabo ibajisi bulangizi bwakuyoopona anyika balakonzya “kuunka” abananike. Munzila nzi? Lugwalo lwabuzuba bwasunu lulaingula. Amubone kuti kapango kamu Bbaibbele aaka kaamba mu Juda omwe. Pele kwaamba kuti “andinywe” alimwi akuti “ulaandinywe” caamba kuti mbantu banji kutali muntu omwe pe. Aboobo eeci citondezya kuti mu Juda tali muntu omwe, pele wiiminina nkamu yoonse yabananike. Aabo ibatali bananike balamubelekela Jehova antoomwe abananike. Nokuba boobo, bananike tabababoni kuti mbasololi babo, balizyi kuti Jesu ngo Musololi wabo.—Mt. 23:10. w20.01 26 ¶1-2\nJesu wakaamba kuti basikwiiya bakwe bakali kuyoozyibwa kabotu-kabotu ikuti naa batondezya luyando ndulonya ndwaakatondezya walo. Oobo mbocakabede mumwaanda wamyaka wakusaanguna alimwi mbocibede asunu. Nkakaambo kaako cilayandika kapati kuti katuyandana noliba leelyo nocikatazya kucita boobo! Amulibuzye kuti: ‘Ncinzi ncondikonzya kwiiya kubakwesu abacizyi ibazumanana kutondezya luyando nokuba kuti kuli buyumuyumu?’ Kutalondoka kupa kuti kacitukatazya kuyandana kuzwa ansi aamoyo. Nokuba boobo, tweelede kusolekesya kumwiiya Jesu. Jesu wakatuyiisya mbociyandika kapati kubamba luumuno amukwesu uujisi kaambo andiswe. (Mt. 5:23, 24) Wakakankaizya kuti tweelede kuzumanana kumvwana abantu ikuti katuyanda kumukkomanisya Leza. Jehova ulakkomana ciindi notusolekesya kubamba luumuno abakwesu. Takonzyi kubutambula bukombi bwesu ikuti naa twazumanana kuba amfwundilili alimwi akukaka nokuba kusoleka kubamba luumuno.—1Joh. 4:20. w20.03 24 ¶1-4\nTulazyiba majwi aasololelwa amuuya aakasimpe alimwi amajwi aasololelwa amuuya aakubeja.—1Joh. 4:6.\nSaatani, “usyi wabubeji,” wabeena bantu kuzwa kuciindi ca Adamu a Eva. (Joh. 8:44) Bubeji bwakwe bumwi bubikkilizya anjiisyo zyakubeja kujatikizya lufwu alimwi akuti kuli cizumanana kupona muntu afwa. Zilengwa zidumide zinji ziyeeme anjiisyo eezyi. Nkaambo nzi bantu banji ncobabusyoma bubeji bwa Saatani? Saatani ulizyi mbobalimvwa bantu kujatikizya lufwu aboobo ubelesya makani aaya kubeena. Akaambo kakuti twakalengwa kutegwa tupone mane kukabe kutamani, tatuyandi kufwa pe. (Muk. 3:11) Lufwu tulubona kuba sinkondoma. (1Kor. 15:26) Nokuba kuti Saatani wasolekesya kwaamba zyakubeja, kasimpe kujatikizya lufwu kayubununwa. Alimwi buya, bantu banji lino kwiinda lyoonse balizyi alimwi balaambilizya ncoliyiisya Bbaibbele kujatikizya ciimo cabantu bafwide alimwi abulangizi bwabubuke. (Muk. 9:5, 10; Mil. 24:15) Makani aaya aamasimpe alatuumbulizya akutugwasya kutayoowa alimwi akutadooneka kujatikizya cicitika ciindi bantu nobafwa. w19.04 14 ¶1; 15 ¶5-6\nAmuzumanane kunyamuzyanya mikuli iiminya, eelyo munoozuzikizya mulawo wa Kristo.—Gal. 6:2.\nJehova Leza ulabayanda bakombi bakwe. Wali kucita oobo lyoonse, alimwi unoocita oobo lyoonse. Alimwi ulabuyanda bululami. (Int. 33:5) Aboobo tulakonzya kutusyoma twaambo tobilo ootu: (1) Cilamucisa kapati Jehova ciindi babelesi bakwe nobateendelezyegwi kabotu. (2) Uyooba masimpe kuti bululami bwacitwa. Mulawo Leza ngwaakapa bana Israyeli kwiinda muli Musa wakayeeme aluyando. Wakali kusumpula bululami, nkokuti bululami kubantu boonse, kwaambisya aabo ibatakali kukonzya kulikwabilila. (Dt. 10:18) Mulawo ooyu utondezya mbwabikkila maano kapati Jehova kubakombi bakwe. Mulawo wa Musa wakaleka kubeleka mu 33 C.E. ciindi mbungano ya Bunakristo noyakatalisyigwa. Sena Banakristo bakali kunookwabilidwe kakunyina mulawo uuyeeme aluyando alimwi uusumpula bululami? Peepe! Banakristo bakapegwa mulawo mupya, nkokuti “mulawo wa Kristo.” Jesu kunyina naakabalembela mulongo wamilawo njobakeelede kuccilila basikumutobela, pele wakabapa malailile alimwi anjiisyo kutegwa kazibasololela. “Mulawo wa Kristo” ubikkilizya zintu zyoonse Jesu nzyaakayiisya. w19.05 2 ¶1-3\nLeza siluumbulizyo loonse, ulatuumbulizya mumapenzi eesu oonse.—2Kor. 1:3, 4.\nBantu boonse balazyalwa kabayanda kuumbulizyigwa alimwi balijisi bube bubotu bwakuyanda kuumbulizya bamwi. Mucikozyanyo, ikuti mwana musyoonto wawa akulicisa agondo naali kusobana, ulakonzya kubalikila kuli bausyi naa banyina, kumwi kalila. Bazyali tabakonzyi kupa kuti cilonda cipone, pele balakonzya kumuumbulizya mwana. Balakonzya kumubuzya capa kuti alicise, kumupukuta misozi, kumoongelezya alimwi ambweni akumubikka musamu naa kubikka bbandeji alincico. Kalitanalampa, mwana ulaleka kulila alimwi buya ulakonzya kujokela kukusobana. Mukuya kwaciindi, cilonda cilapona. Nokuba boobo, zimwi ziindi bana balatyompwa akaambo kakucitikilwa zintu zimwi zibi kapati. Bamwi balatundululwa mumakani aakoonana. Mwana ulakonzya kutundululwa ciindi comwe naa ziindi zinji kwamyaka minji. Kufwumbwa mbocikonzya kuba, kutundululwa kulabatyompya kapati alimwi kupenga mumizeezo ikuboola akaambo kakutundululwa kulazumanana. Zimwi ziindi, sikutundulula ulajatwa akusubulwa. Pele zimwi ziindi, kulakonzya kulibonya kuti sikutundulula kunyina naasubulwa. Nokuba kuti sikutundulula ulakonzya kusubulwa mpoonya-mpoonya, mwana iwatundululwa ulakonzya kuzumanana kupenga nociba ciindi naakomena. w19.05 14 ¶1-2


Zyakachitika Mubuumi: Twakajana ‘Ngale Iiyandika Kapati’ | Winston aPamela Payne\nNgaziyakulinda—Yakwiiya | April 2019\nBALA MU Abua Acholi Afrikaans Aja Akha Albanian Altai Alur American Sign Language Amharic Amis Angolan Sign Language Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Boulou Bulgarian Cakchiquel Cambodian Catalan Cebuano Changana (Mozambique) Chavacano Chichewa Chin (Hakha) Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombian Sign Language Croatian Czech Dakota Dangme Danish Dayak Ngaju Digor Douala Drehu Dutch Ecuadorian Sign Language Edo Efik English Esan Estonian Ewe Fijian Finnish Fon French Ga Garifuna Georgian German Gitonga Greek Greenlandic Guadeloupean Creole Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Ibinda Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nyaneka Nyungwe Nzema Okpe Oromo Ossetian Otetela Palauan Panamanian Sign Language Pangasinan Papiamento (Curaçao) Persian Pidgin (West Africa) Polish Polish Sign Language Ponapean Poqomchi' Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Rutoro Samoan Sangir Sango Saramaccan Sena Sepedi Sepulan Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\nTwakajana ‘Ngale Iiyandika Kapati’\nAkaluulwa aa Winston aPamela Payne\nWINSTON aPamela (Pam) Payne babelekela kuwofesi yamutabi yakuAustralasia. Nikuba kuti balabotelwa mubuumi pesi bakaswaana buyumu-yumu busiyene-siyene buswaanizya kwiiya ziyanza zisiyene-siyene akulisimya kukufwidwa amwana wakatalinazyalwa. Nikuba kuti bakaswaana zyoonse eezi, balikutondeezya kuti balamuyanda Jehova abantu bakwe alubo balabotelwa mumulimu wakukambawuka. Mumbuzisisyo iitobela, twakabakumbila kuti batubuzye zyakabachitikila.\nWinston, tukumbila utubuzye atala ambuwakamuyanduula Leza.\nNdakakomenena kupulazi lyakali kule akukkala bamwi, lili kuQueensland, kuAustralia. Mpuli yesu teeyakalikwe ndaba azyabukombi. Bantu biingi teendakabazi pe nkaambo twakali kukkala kule abamwi. Kuzwa nindakaba aminyaka iili 12, ndakasaanguna kuyanduula Leza. Ndakakomba kulinguwe, kandikumbila kuti ndizibe kasimpe kali atala anguwe. Mukuya kwachiindi, ndakajana mulimu kuAdelaide, kuSouth Australia mpawo ndakazwa kupulazi. Nindakali aminyaka iili 21, ndakabonana aPam kandiswayide kuSydney mpawo wakandibuzya atala abukombi bwamaBritish amaIsrayeli. Bukombi oobu bwaamba kuti bantu bakuBritain bakazwa kumisyobo yakasweeka yamaIsrayeli. Alubo bwaamba kuti misyobo eeyo, izwa kumisyobo iili kkumi yabwaami bwakunyika yakaba mubuzike mumwaanda wamunyaka wachi8 B.C.E. Nindakabweeda kuAdelaide, ndakabuzya umwi ngundakali kubelekaawe atala ankani eeyi, wakali wasaanguna kwiiya Bbayibbele aBakamboni baJehova. Nindakaambuulaawe kwama-awa mache atala anzibasyoma Bakamboni, ndakabona kuti nkombyo njindakakomba kandichili muniini, yasandulwa. Ndakasaanguna kwiiya kasimpe kali atala aMulengi wangu aBwaami bwakwe! Ndakiijana ‘ngale iiyandika kapati.’—Mt. 13:45, 46.\nPam, anduwe wakasaanguna kuyanduula ngale kuchili muniini. Wakayijana biyeni?\nNdakakomenena mumpuli yakali kuyanda zyabukombi mudolopo litegwa Coffs Harbour, kuNew South Wales. Bazyali bangu asyaanene abanene bazyala baama, bakali kusyoma njiisyo zyabukombi bwamaBritish amaIsrayeli. Ime, munyandumaangu, mukulana wangu, ama-cousin bangu biingi twakakomezegwa katusyoma kuti Leza uyandisya bantu bali amasyaanyinakulu maBritish. Teendakali kuzisyoma pe njiisyo eezyo alubo teendakali kulimvwa kandili aafwiifwi aLeza. Nindakali aaminyaka iili 14, ndakaswaya zikombelo zisiyene-siyene ziswaanizya chaAnglican, chaBaptist, achaSeventh-day Adventist. Pesi taakwe nizyakandigwasya kuti ndizibe Leza.\nMukuya kwachiindi, twakalongela kuSydney nkundakaakubonana aWinston naakaswayide nkuko. Mbuuli mbaawamba, kwaambuuzyania nkutwakachita atala azyabukombi, kwakapa kuti ayiye Bbayibbele aBakamboni. Kuzwa waawo, magwalo ngaakali kundilembela nitwakali kuyandana, akazwide mavesi! Kwaamba choonzyo, kumasaangunino ndakali kukataazikana alubo chimwi chiindi zyakali kundinyemya. Pesi mukuya kwachiindi ndakazoobona kuti nzyaakali kundilembela kakali kasimpe kali atala aLeza.\nMu1962, ndakaya kuAdelaide kuti ndikakkale aafwiifwi aWinston. Winston wakachitide mabambe aakuti ndikakkale aThomas Sloman amukayintu wakwe Janice, bakali kubeleka kabali mamishinali kuPapua New Guinea. Achiindi eecho, ndakali aminyaka iili 18 alubo bakandigwasya kuti ndizibe zyiingi atala aJehova. Ndakasaanguna kwiiya Jwi lyaLeza alubo ndakabona kuti nzindakali kwiiya kakali kasimpe. Ime aWinston nitwakachada, twakasaanguna buumi bubotezya bwakubelekela Jehova katuli aamwi, bwakatugwasya kuti tubone mbiiyandikana ngale njitwakajene nikuba kuti twakali kuswaana masunko.\nWinston, tubuzye mbuwakasaanguna kubelekela Jehova.\nA. Mepu iitondeezya nyendo zyesu nitwakali mumulimu wabbazu\nB. Zitampa zyakutusuwa tumwi. Kasuwa kaKiribati akaTuvalu chiindi twakali kutegwa Gilbert aEllice\nC. Kasuwa kabotu kakuFunafuti muTuvalu. Twakali kuswaya mukasuwa aaka mamishinali kabatanasika\nNitwakali aachiindi chifwiifwi katukwetene, Jehova wakatujulila mulyango wakusaanguna wakumubelekela aakati ‘kamilyango mipati’ njitwakajana. (1 Kor. 16:9) Mulyango wakusaanguna twakawubuzigwa aaMukwesu Jack Porter wakali kuswaya mbungano yesu yakali niini, kali mulangizi wabbazu. (Lino tubelekaamwi muKkomiti yaMutabi wakuAustralasia.) Jack amukayintu wakwe Roslyn, bakatusungwaazya kuti tube mapayona bachiindi choonse. Alubo twakapayona kwaminyaka iili 5. Nindakali aaminyaka iili 29, ime aPam twakakumbilwa kuti tubeleke katuli mumulimu wabbazu kuTusuwa twakuSouth Pacific twakali aansi aamutabi wakuFiji. Tusuwa ootu twakali kuswaanizya American Samoa, Samoa, Kiribati, Nauru, Niue, Tokelau, Tonga, Tuvalu aVanuatu.\nMuchiindi eecho, bantu bamutusuwa ootu, bakali kuyeeyela Bakamboni baJehova kuti bachita zintu zitali kabotu, nkinkaako, twakeelede kuchenjelela zintu zyakali kuchitika. (Mt. 10:16) Mbungano zyakali ziniini alubo bamwi teebakali kukonzya pe kutupa aakoona. Nkinkaako, twakali kukumbila bamwi bamuchilawu kuti tukkale aalimbabo alubo chiindi chiingi bakali kututambula.\nWinston, ulawuyandisya mulimu wabusanduluzi. Niinzi chakapa kuti uuyande?\nKuSamoa, kandilikuchitisya chikolo chabaalu\nMuchiindi eecho, bakwesu bamutusuwa twakuTonga, bakali aatubbuku atupepa tuche mumulaka wachiTonga, waambulwa aabantu bakuPolynesia. Mumulimu wakukambawuka, bakali kubelesya bbuku lyachikuwa litegwa The Truth That Leads to Eternal Life, nibakali kwiiya aabantu. Nikwakali kuchitwa chikolo chabaalu chamviki zine, baalu batatu bakachizi mbichaani chikuwa, bakazumina kusandulula bbuku litegwa The Truth muchiTonga chakuPolynesia. Pam nguwe wakali kutayipa, kuzwa waawo, twakalitumizya kumutabi wakuUnited States kuti likapulintwe. Kusandulula bbuku eeli kwakatutolela mviki zili 8. Nikuba kuti busanduluzi bwabbuku eeli teebwakanembene kabotu pesi lyakagwasya bantu baambuula chiTonga kuti bayiye kasimpe. Ime aPam tatweensi basanduluzi pe pesi kuchita mulimu ooyu kwakapa kuti tuuyande loko.\nPam, buumi bwamutusuwa bwakasiyene biyeni abwakuAustralia?\nBbaasi njitwakali kubelesya kayili ng’anda nitwakali mumulimu wabbazu\nBwakasiyene kule loko! Muli zimwi ndawu, kwakali mansenya miingi, kwakali kupya, kwakali makoswe, twakali kuchiswa alubo chimwi chiindi twakali kubula chakulya. Kubbazu limwi, kumamanino aabuzuba abuzuba, twakali kulyookezya katuli mu-fale, chaamba zina lyachiSamoa lyamaanda aachiPolynesia aakavumbidwe aabwizu pesi aatakwe miduli. Amwi mazuba mweezi niwakali kubala loko, twakali kubona tukunka alubo mweezi wakali kubala mulwizi. Ziindi eezyo zibotu, zyakali kutupa mweenya wakuyeeyesesya, kukomba akuyeeya zintu zibotu kutali zibi.\nTwakali kubayanda bana alubo bakali kuyanda kuziba zyiingi nibakali kubona makuwa bazwa kuli zimwi zisi mbuuli ndiswe. Nitwakaswayide kuNiue, umwi mwana mulombe wakasaanguna kubukusa maboko aWinston aakazwide boya mpawo wakati, “Ndilayiyanda milimba yako.” Taakwe naakali wabona bantu bali amaboko aali aaboya alubo taakali kukonzya kuti ulapandulula biyeni!\nZyakali kutuchisa kubona mbubakali kufwaba ambubakali kupona bantu bakubusena oobu. Bakali aabusena bubotu pesi teebakalikwe zibbadela alubo bakali amaanzi mache. Pesi bakombima aaba teebakali kukataazikana pe. Bakali babuzibila buumi buli boobo. Bakali kubotelwa nkaambo bakali kukkala ampuli zyabo, bakali aabusena bwakukombela akuti bakali aachilongezyo chakutembawula Jehova. Chikozyano chabo chakatugwasya kuti tubikkile maanu kuzintu ziyandikana akupona buumi buuba.\nPam, chimwi chiindi wakeelede kuyanduula maanzi akujika muzyiimo zipya. Wakali kuzichita biyeni?\nKuTonga, Pam kalikuwacha zigogo zyesu\nNdilamulumba ndeende nkaambo wakandiyiisya. Wakandiyiisya zintu zyiingi zigwasya mbuuli kukutula mulilo akujikila aamulilo akupona kutakwe zintu zyiingi. Chimwi chiindi katuswayide kuKiribati, twakali kukkala mukaanda kaniini kabwizu, kakali a-floor iipangidwe aatufuwa twabanyama amiduli ya-bamboo. Kuti ndijike, ndakasya kkomba mung’anda kuti ndipange chikko akubelesya makwa aama-coconut kuti zibe nkuni. Kuti tujane maanzi, ndakali kwiinka kuchikala abamwi bachikayintu. Kukuteka maanzi, bakali kubelesya kasamu kakali kulampa mamita aali 2, mpawo kakuli ntambo kunembo mbuuli kalobyo. Muchiindi chakuti babikke kalabwi, bakali kwaangilila kagomo. Bakali kuchinchaana kuteka maanzi kwiinda mukuwaala kasamu kali aakagomo mumaanzi mpawo bakali kudonsa ntambo yakagomo nikasika mumaanzi. Kagomo nikasendeka, kakali kuzula maanzi. Ndakali kuyeeya kuti nkuuba pesi ndakazoolibonena nichakasika chiindi changu. Ndakawaala ntambo pesi kagomo kakali kuuma aamaanzi akwiibuka luzutu! Nibakakatala kundiseka, umwi mwanakazi wakazoondigwasya. Bantu aaba bakali abuuya, kabatugwasya.\nMoonse mwakazoosaanguna kuuyandisya mulimu wanu kamuli mutusuwa. Amutubuzye zimwi zinoneezya nzimwakaswaana.\nWinston: Twakatola chiindi kuti tuzibe zimwi ziyanza zyankuko. Muchikozyano, chiindi bakombima nibakali kutupa chakulya, bakali kutupa choonse nchibakali aacho mubuzuba oobo. Kumasaangunino, teetwakazi pe kuti twakeelede kubasiila. Twakali kuchimaninsya choonse nchibakali kutupa! Pesi nitwakazoochiziba chiyanza chabo, teetwakali kuchimaninsya pe. Bakombima bakali kumvwisisisya nikuba kuti chimwi chiindi twakali kuchita zintu zitali nzizyo. Alubo bakali kubotelwa kutubona nikwayinda myeezi iili 6, nitwakali kubaswaya katuli mumulimu wabbazu. Bakwesu abachizi bamutusuwa taakwe bambi pe Bakamboni mbibakali kubona kunze kwandiswe.\nKukasuwa kakuNiue, katuya kukukambawuka abamwi\nKubaswaya nkutwakali kuchita kwakali kupa bumboni kubantu bamuzilawu eezi. Bantu biingi bakali kuyeeya kuti bakwesu bakalitalisizya chikombelo. Bakali kugamba nibakali kubona mukuwa amukayintu wakwe bakali kuzwa kuli chimwi chisi, kabaswayide bakombinyina.\nPam: Chimwi chintu chakachitika nchinditalubi, chindiyeezya zyakachitika nitwakali kuKiribati, kwakali mbungano yakali aabakwesu abachizi bache. Kwakali mwaalu uumwi biyo, mukwesu Itinikai Matera, wakali kubeleka changuzu kuti atugwasye. Limwi zuba, wakaza achisewe chakali aaji limwi. Wakati, “Ndilyanu.” Kuchiindi eecho, ji lyankuku twakali kuliyanda loko nkaambo twakali twaba aachiindi katutalilyi. Chipo eechi chiniini chakatusika aamoyo.\nNikwakayinda minyaka miche yakatobela, Pam, wakafwidwa mwana, katanazyalwa. Niinzi chakakugwasya kuti ulisimye?\nMu1973, ndakabaada, katuli kuSouth Pacific. Twakasala kubweeda kuAustralia mpawo nikwakayinda myeezi iili 4, mwaneesu wakafwa katanatumbukwa. Nikuba Winston kwakamuchisa kufwa kwamwaneesu. Kuchisigwa moyo nkundakali kumvwa, kwakali kuyabumana pesi teekwakamaninina pe kusikila nitwakabala Ngaziyakulinda (Chitonga) yamuApril 15, 2009. Chipanzi chitegwa Mibuzyo Yabasikubala, chakali aamubuzyo uuti: “Ikuti mwana wafwa kacili mwida, sena ujisi bulangizi bwabubuke?” Chiiyo eechi chakati, Jehova nguwe uuyoosala zyakuchita akuti uchita zintu zili kabotu chiindi choonse. Uyoogwisya machise oonse ngituswaana munyika eeyi mbi akuzumizya Mwanaakwe kuti ‘anyonyoone milimu yaSaatani.’ (1 Joh. 3:8) Alubo chiiyo eechi chakatugwasya kuti twiibone kayiyandikana loko “ngale” njitulaayo, mbutuli bakombi baJehova. Kuziba nzibuyootuchitila Bwaami, kupa kuti tube aabulangilizi.\nMwaneesu naakafwa, twakasaanguna lubo mulimu wachiindi choonse. Twakabeleka kwamyeezi miche kuBbeteli yakuAustralia mpawo twakazoonjila lubo mumulimu wabbazu. Mu1981, katuli twaba aminyaka iili 4, katubelekela mumyuunzi iili kuNew South Wales akuSydney, twakatambwa kuti tukabelekele kumutabi wakuAustralia, mbuuli mbwaakali kwiitwa chiindi. Alubo twali nkuko kuzwa chiindi eecho.\nWinston, kubelekela kutusuwa twakuSouth Pacific kulikukugwasya na, mbukunga lino ulimuKkomiti yaMutabi kuAustralasia?\nIiyi, kulikundigwasya munzila zyiingi. Chakusaanguna, mutabi wakuAustralia wakakumbilwa kuti ulanganie American Samoa aSamoa. Mutabi wakuNew Zealand wakaswaanizigwa awakuAustralia mpawo wakazootegwa mutabi waAustralasia. Mazubaano, masena aalanganisigwa aamutabi waAustralasia aswaanizya Australia, American Samoa aSamoa, Cook Islands, New Zealand, Niue, Timor-Leste, Tokelau aTonga. Alubo masena aaya miingi ndakaba aachilongezyo chakwaaswaya kandili mwiiminini wamutabi. Kubelekaamwi abakwesu abachizi basyomeka bamutusuwa ootu, kwakandigwasya loko mbukunga lino ndibelekaabo kandili kuwofesi yamutabi.\nWinston aPam kabali kumutabi waAustralasia\nKamamanino, ndiyanda kwaamba kuti, kwaminyaka myiingi, ime aPam, twakabona kuti teebapati luzutu bayanduula Leza. Twakayiya makani aaya kuzintu zyakachitika kulindiswe. Nikuba bachikula balayiyanda ‘ngale iiyandika kapati’ nikuba kuti bamwi bamumpuli teebaba aachiyandisyo. (2 Bam. 5:2, 3; 2 Mak. 34:1-3) Kwaamba choonzyo, Jehova nguLeza uuli aaluyando uuyanda kuti boonse bakajane buumi, kuswaanizya bapati abaniini!\nIme aPam nitwakasaanguna kuyanduula Leza muminyaka iili 50 yayinda, teetwakazi pe kuti kuyanduula ooku kuzootusisya kuli. Nisimpe, kasimpe kaBwaami, ningale iiyandikana loko! Tukanzide kwiijatisisya ngale eeyo iiyandikana amanguzu eesu woonse!\nUlikuubeleka Chakumaninina Na Mulimu waLeza?\nTobelezya Jesu Kuti Ukkale Kuli Aaluumuno\nSumpula Kasimpe Kali Atala Alufu\nGwasigwa aaJehova Kuti Utantamuke Myuuya Mibi\nZYAKACHITIKA MUBUUMI Twakajana ‘Ngale Iiyandika Kapati’\nText Sala naa uyanda kukkopa zyakamwayigwa zilekkodedwe NGAZIYAKULINDA—YAKWIIYA April 2019\nNGAZIYAKULINDA—YAKWIIYA April 2019


Amupakamane—Saatani Uyanda Kuti Amumene Buumbulu! (1 Petro 5:8) | Yakwiiya\n“Amupakamane! Sinkondonyoko, Diabolosi, uyaabweendeenda mbuli syuumbwa wabutambo uuvwuluma, uyandaula muntu ngwatiimene buumbulu.”—1PET. 5:8.\nMBUTI SAATANI MBWAATONDEZYA KUTI . . .\n1. Amupandulule mungelo umwi mbwaakaba Saatani.\nKUMATALIKILO, wakali kukkomaninwa a Jehova. Nokuba boobo, mungelo ooyu wakatalika kulombozya kuti bantu kabamukomba. Muciindi cakuleka kulombozya ooku kubyaabi, wakazumanana kusikila limwi kwakakomena akuzyala cibi. (Jak. 1:14, 15) Mungelo ooyu ngu Saatani, ‘iwatakakakatila mukasimpe.’ Wakazangila Jehova akuba “usyi wabubeji.”—Joh. 8:44.\n2, 3. Ino mazina aakuti “Saatani,” “Diabolosi,” “muzoka” alimwi a “simwaaba” ayubununa nzi kujatikizya sinkondo mupati wa Jehova?\n2 Kuzwa ciindi naakazanga, Saatani watondezya kuti ngosinkondo mupati wa Jehova alimwi awabantu. Mazina aakwe Saatani alayubununa mbocili cipati cibi ncaakacita. Izina lyakuti Saatani lyaamba “Sikukazya,” kutondezya kuti mungelo ooyu ukazya bweendelezi bwa Leza, ulibusulide alimwi ulabulwana kapati. Kwiinda zyoonse, Saatani uyanda kuti bweendelezi bwa Jehova bumane.\n3 Mbubwenya mbokulembedwe mulugwalo lwa Ciyubunuzyo 12:9, Saatani waambwa kuti Diabolosi, izina lyaamba “Sikubejekezya.” Eeci cituyeezya kuti Saatani usampaula Jehova kwiinda mukumwaamba kuti ulabeja. Majwi aakuti “imuzoka ooyo wakaindi” atuyeezya cakacitika mu Edeni ibuzuba Saatani naakabelesya nzoka kweena Eva. Majwi aakuti “simwaaba ooyo mupati” atuyeezya cinyama cipati ciyoosya alimwi alamweelela Saatani akaambo kabukali bwakwe mukuyandisya kunyonganya makanze aa Jehova alimwi akunyonyoona bantu ba Leza.\n4. Ncinzi ncotutiilange-lange mucibalo eeci?\n4 Masimpe cilalibonya kuti Saatani ulayandisisya kunyonganya lusyomo lwesu. Nkakaambo kaako Bbaibbele litucenjezya kuti: “Amulibatamike, amupakamane! Sinkondonyoko, Diabolosi, uyaabweendeenda mbuli syuumbwa wabutambo uuvwuluma, uyandaula muntu ngwatiimene buumbulu.” (1Pet. 5:8) Akaambo kakucenjezya ooku, cibalo eeci cilalanga-langa bube bwa Saatani botatwe ibutondezya kuti tweelede kupakamana kutegwa tulikwabilile kuli sinkondo mupati wa Jehova alimwi awabantu ba Leza.\n5, 6. (a) Amupe zikozyanyo izitondezya kuti bangelo ‘mbaasinguzu.’ (b) Muunzila nzi motukonzya kwaamba kuti Saatani ulijisi “nguzu zyakuleta lufwu”?\n5 Bangelo nzilenge zyamuuya izijisi “nguzu” kapati. (Int. 103:20) Balisumpukide kwiinda bantu, balicenjede alimwi mbayumu. Pele bangelo basyomeka bazibelesya kabotu nguzu zyabo. Mucikozyanyo, ciindi cimwi mungelo wa Jehova wakajaya basikalumamba bana Asuri ibali 185,000—cintu muntu uulya maila ncaatakali kukonzya kucita alimwi icakali cintu ciyumu kumpi yabasikalumamba bana Israyeli. (2Bam. 19:35) Alimwi aciindi cimwi, mungelo wakabelesya nguzu zyakwe iziinda nguzu zyabantu kutegwa aangunune baapostolo ba Jesu muntolongo. Mungelo ooyu wakabavwuna kwiinda mukukkiinuna zijazyo alimwi akubagwisya kumane akuzikkiya alimwi nobakazwa—zyoonse eezyi zyakacitika balindizi kabaliko!—Mil. 5:18-23.\n6 Bangelo basyomeka babelesya nguzu zyabo munzila iigwasya, pele Saatani ubelesya nguzu zyakwe kucita zintu zibi. Kwaamba masimpe, ulijisi nguzu kapati alimwi ngusilweeno. Magwalo amwaamba kuti “mweendelezi wanyika eeyi” alimwi akuti ‘nguleza wabweende bwazintu obuno.’ (Joh. 12:31; 2Kor. 4:4) Saatani Diabolosi alimwi ulijisi “nguzu zyakuleta lufwu.” (Heb. 2:14) Eeci tacaambi kuti ulabajaya bantu cacigaminina. Nokuba boobo, muuya wakwe wabujayi wabajatikizya kapati bantu munyika eeyi. Kuyungizya waawo, akaambo kakuti Eva wakasyoma Saatani alimwi akuti Adamu wakalubizyila Leza, cibi alimwi alufwu zyakabasikila bantu boonse. (Rom. 5:12) Munzila eeyi, Diabolosi ulijisi “nguzu zyakuleta lufwu.” Masimpe “mujayi”—kweelana a Jesu mbwaakaamba. (Joh. 8:44) Masimpe, Saatani ngusinkondoma uujisi nguzu kapati!\n7. Mbuti madaimona mbwaatondezya kuti alijisi nguzu kapati?\n7 Ciindi notumukazya Saatani, tulalyaandaanya kulinguwe alimwi akuli baabo ibali kulubazu lwakwe mukukazya bweendelezi bwakoonse-koonse. Ibali kulubazu lwakwe balabikkilizya amweelwe musyoonto wabangelo ibakazanga, naa madaimona. (Ciy. 12:3, 4) Ziindi zinji, madaimona atondezya kuti alijisi nguzu kapati kwiinda mukupenzya bantu. (Mt. 8:28-32; Mk. 5:1-5) Tamweelede kuzyuubya-ubya nguzu nzyobajisi bangelo babyaabi aaba naa nguzu nzyajisi “mweendelezi wamadaimona.” (Mt. 9:34) Kakunyina kugwasyigwa a Jehova, tatukonzyi kumuzunda pe Saatani.\nSAATANI MUKALI KAPATI\n8. (a) Ino Saatani ujisi makanze nzi? (Amubone cifwanikiso icili kumatalikilo aacibalo.) (b) Kweelana azintu nzyomubona nywebo kumugama, ino nyika itondezya buti kuti Saatani mukali kapati?\n8 Mwaapostolo Petro wakakozyanisya Saatani kuli “syuumbwa wabutambo uuvwuluma.” Kweelana abuvwuntauzyi bumwi, ibbala lya Chigiliki lisanduludwe kuti “uuvwuluma” litondezya “kulila kupati kwamunyama mukali uufwide nzala kapati.” Masimpe, majwi aaya alamweelela Saatani akaambo kabukali bwakwe! Nokuba kuti nyika yoonse ili kale mumaanza aakwe, Saatani ucifwide nzala yabantu abamwi banji. (1Joh. 5:19). Nkakaambo kaako Saatani lino ncalwana kapati ciinga cabananike, antoomwe abeenzinyina ‘ibambelele zimbi.’ (Joh. 10:16; Ciy. 12:17) Saatani ukanzide kunyonyoona bantu ba Jehova. Mapenzi ngaali kuletela basikutobela Jesu kuzwa mumwaanda wamyaka wakusaanguna kusikila sunu asinizya ncobeni kuti mukali kapati.\n9, 10. (a) Mbuti Saatani mbwaakasola kusinkila makanze aa Leza kujatikizya cisi cabana Israyeli? (Amupe zikozyanyo.) (b) Nkaambo nzi Saatani ncaakali kubalwana kapati bana Israyeli? (c) Ino muyeeya kuti Diabolosi ulimvwa buti ikuti mubelesi wa Jehova mazuba aano wacita cibi cipati?\n9 Mukusola kusinkila makanze aa Leza, Saatani ulabutondezya bukali bwakwe munzila aimwi. Syuumbwa uufwide nzala kapati taakwe nacifwida luse cintu ncayanda kuluma. Syuumbwa taakwe natondezya luzyalo ciindi nayanda kujaya alimwi tausi amana kujaya cintu eeco. Mbubwenya buyo, Saatani takwe luse kuli baabo mbayanda kumena buumbulu. Mucikozyanyo, amuyeeye buyo Saatani Diabolosi mbwaakali kulangaula nzila yakujazya bana Israyeli kwiinda mukubapa kucita zibi mbuli bwaamu alimwi abulyato. Ciindi nomubala makani aajatikizya icakacitikila Zimuri akaambo kakutalilemeka alimwi acakacitikila Gehazi akaambo kabulyato, sena “mwabona” syuumbwa uuvwuluma mbwaakazwidilila?—My. 25:6-8, 14, 15; 2Bam. 5:20-27.\nSaatani ulakkomana ciindi mubelesi wa Jehova naacita cibi (Amubone muncali 10)\n10 Kuli kaambo kapati ikakali kupa kuti Saatani kalwana bana Israyeli. Kayi, ncecisi imwakali kuyoozwa Mesiya—muntu iwakali kuyoopwayaula mutwe wa Saatani akupa kuti bweendelezi bwa Jehova busumpulwe. (Matl. 3:15) Saatani tanaakali kuyanda kuti bana Israyeli bazwidilile, alimwi wakali mukali kapati mukusola kuti balubizye. Mutayeeyi kuti Saatani wakausa ciindi Davida naakacita bumambe naa ciindi musinsimi Musa naatakeelela kunjila mu Nyika Yakasyomezyedwe. Muciindi cakuusa, Saatani ulakkomana kapati ciindi mubelesi wa Jehova naacita cibi cipati. Alimwi buya, kuzunda kwakwe ooku nkonkuko Diabolosi nkwabelesya mukusampaula Jehova.—Tus. 27:11.\n11. Makanze nzi ngaakajisi Saatani mukulwana Sara?\n11 Saatani wakali kuusulaika kapati mukwasyi imwakali kuyoozwa Mesiya. Mucikozyanyo, amubone icakacitika ciindi Abrahamu naakaambilwa kuti wakali kuyooba “cisi cipati.” (Matl. 12:1-3) Ciindi Abrahamu a Sara nobakali mu Egepita, Farao wakabweza Sara kutegwa abe mukaintu wakwe. Nokuba boobo, Jehova wakavwuna Sara kukutalilemeka ikwakali kulangilwa kucitika. (Amubale Matalikilo 12:14-20.) Kakuceede buyo ciindi cisyoonto kuti Izaka azyalwe, cintu cikozyenye aceeci cakacitika ku Gerari. (Matl. 20:1-7) Sena Saatani wakalijatikizyidwe muzintu eezyi izyakali kucitika? Sena Saatani wakali kulangila kuti Sara, walo iwakasiya munzi wa Uri iwakavwubide kapati akukkala mumatente, wakali kukonzya kukwelelezyegwa abuvwubi bwa Farao alimwi abwa Abimeleki? Sena Saatani wakali kuyeeya kuti Sara wakali kukonzya kucileka kusyomeka kumulumi wakwe alimwi akuli Jehova akucita bumambe kwiinda mukukwatwa? Bbaibbele talyaambi pe, pele tulijisi twaambo tulimvwisya itutupa kusyoma kuti Diabolosi wakali kuyookkomana kapati ikuti Sara naakalubizya mpoonya akunyangwa coolwe cakuzyala lunyungu ilwakasyomezyedwe. Saatani naatakausa akaambo kakuti cikwati camukaintu ooyu mubotu, mpuwo yakwe mbotu alimwi acilongwe cakwe a Jehova zyanyongana. Masimpe, Saatani ulijisi bukali bupati ncobeni!\n12, 13. (a) Mbuti Saatani mbwaakatondezya bukali bwakwe bupati ciindi naakazyalwa Jesu? (b) Ino muyeeya kuti Saatani ulimvwa buti kujatikizya bakubusi mazuba aano ibayanda Jehova alimwi ibasolekesya kubelekela Leza?\n12 Jesu wakazyalwa nokwakainda myaanda yamyaka kuzwa ciindi ca Abrahamu. Mutayeeyi kuti Saatani wakali kuyeeya kuti mwana muvwanda ooyu wakali kweebeka kapati. Saatani wakalizyi kuti mwana muvwanda ooyu wakali kuyookomena akuba Mesiya iwakasyomezyedwe. Masimpe, Jesu wakali cibeela cakusaanguna calunyungu lwa Abrahamu, walo iwakali ‘kuyoonyonyoona milimo ya Diabolosi.’ (1Joh. 3:8) Sena Saatani wakali kukonzya kuyeeya kuti kujaya mwana ooyu lwakali lunya? Saatani tabikkili maano kuzintu ziluzi naa zitaluzi. Alimwi buya, kujatikizya mwana Jesu, Saatani wakatalika kumulwana kakunyina akusowa ciindi. Munzila nzi?\n13 Mwami Heroda wakanyema kapati ciindi basikupandulula bweende bwanyenyeezi nobakabuzya kujatikizya “ooyo wakazyalwa kali mwami waba Juda,” alimwi wakalikanzide kumujaya. (Mt. 2:1-3, 13) Kutegwa asinizye ncobeni kuti mwana ooyo wajaigwa, wakalailila kuti bana basankwa bamu Betelehemu alimwi abamuzyooko zyamunzi boonse ibakajisi myaka yakuzyalwa iisika ali yobilo kuya ansi, bajaigwe. (Amubale Matayo 2:13-18.) Jesu wakafwutuka kukujaigwa ooku kwalunya, pele ino eeci citondezya nzi kujatikizya sinkondoma Saatani? Eeci cisinizya ncobeni kuti Diabolosi tabulemeki buumi bwabantu. Tabeengeleli bana. Saatani ncobeni ‘ngusyuumbwa wabutambo uuvwuluma.’ Tamweelede kubuubyaubya bukali bwakwe bupati!\n14, 15. Mbuti Saatani ‘mbwaaofwaazya mizeezo yabantu batasyomi’?\n14 Lweeno nenzila ilikke Saatani njabelesya kweena bantu kuti bacileke kubelekela Leza siluyando, Jehova. (1Joh. 4:8) Kwiinda mukubelesya lweeno, Saatani wapa kuti bantu batazyibi kuti “bayandika kusololelwa a Leza.” (Mt. 5:3) Aboobo, ‘waofwaazya mizeezo yabantu batasyomi, ikutegwa utabamunikili mumuni wabulemu bwamakani mabotu aajatikizya Kristo, uuli ncinkozya ca Leza.’—2Kor. 4:4.\n15 Nzila imwi yalweeno njabelesya kapati Saatani mbukombi bwakubeja. Ulakkomana kapati kubona bantu kabakomba basikale, zilengwaleza, naa banyama—nociba cintu naa muntu uuli woonse muciindi cakukomba Jehova, walo ‘uuyanda kuti bantu kabakomba buyo nguwe alikke!’ (Kul. 20:5) Nobaba baabo ibayeeya kuti bakomba Leza munzila iiluzi balaofwaazyigwa anjiisyo zyakubeja alimwi azilengwa zitakwe mpindu. Baleetezya, bali mbuli baabo Jehova mbaakaambila kuti: “Ino nkaambo nzi ncomuzumanana kubbadela mali kuula cakulya citali cakulya cini-cini, alimwi nkaambo nzi ncomusowa mali ngomubelekela kuula zintu zitamupi kukkutila? Amundiswiililisye, eelyo mulalya cakulya cibotu, alimwi mulakkomana kapati akaambo kazyakulya zyamafwuta.”—Is. 55:2.\n16, 17. (a) Nkaambo nzi Jesu ncaakaambila Petro kuti: “Koya kusyule lyangu, Saatani”? (b) Mbuti Saatani mbwakonzya kutweena kutegwa tuleke kupakamana?\n16 Saatani ulakonzya kubeena nobaba babelesi ba Jehova basungu. Mucikozyanyo, amubone cakacitika ciindi Jesu naakaambila basikwiiya bakwe kuti wakali kuyoojaigwa. Cakutadooneka, Petro wakajisi makanze mabotu ciindi naakamutola ambali akumwaambila kuti: “Kolyeengelela Mwami; eeci tacikakucitikili pe.” Jesu wakaingula Petro cakusinizya kuti: “Koya kusyule lyangu, Saatani!” (Mt. 16:22, 23) Nkaambo nzi Jesu ncaakaambila kuti Petro ngu “Saatani”? Nkaambo Jesu wakalizyi icakali kuyanda kucitika. Ciindi cakali afwaafwi kuti ajaigwe akuba cituuzyo cacinunuzyo alimwi akutondezya kuti Diabolosi mubeji. Ciindi eeci cakali kuyandika kapati mubuumi bwabantu boonse, tiicakali ciindi Jesu naakali kuyandika ‘kulyeengelela.’ Ikuti naatakapakamana, Saatani naakakkomana nkaambo ncencico ncaakali kuyanda.\n17 Mbotuyaabuswena afwaafwi amamanino aabweende bwazintu oobu, andiswe tupona muziindi zikatazya. Saatani uyanda kuti tutapakamani, ‘tulyeengelele’ kwiinda mukulabila zintu zyamunyika, calo cikonzya kupa kuti tucileke kupakamana. Mutalekeli kuti eeci cimucitikile! Muciindi caboobo, “amulangile.” (Mt. 24:42) Muteenwi pe abucenjezu bwa Saatani mukuyeeya kuti mamanino acili kulamfwu—naa kuyeeya kuti taakwe naayoosika.\n18, 19. (a) Mbuti Saatani mbwakonzya kutweena kujatikizya mbotulibona lwesu tobeni? (b) Mbuti Jehova mbwatugwasya kutegwa tuzumanane kupakamana alimwi akulangila?\n18 Saatani alimwi ulasola kutweena kwiinda mukubelesya nzila aimwi. Ulakonzya kutupa kulimvwa kuti tatuyandiki kuli Leza alimwi akulimvwa kuti zibi zyesu kunyina nozikonzya kulekelelwa. Oolu alwalo ndweeno lwa Saatani. Alimwi buya, nguni ncobeni ngwatayandi Jehova? Ngu Saatani. Nguni ncobeni uutakonzyi kulekelelwa? Alimwi, ngu Saatani. Pele Bbaibbele litwaambila kuti: “Leza tali Leza uutaluleme pe uunga waluba milimo yanu alimwi aluyando ndomwakatondezya kuzina lyakwe.” (Heb. 6:10) Jehova ulalumba kapati ciindi notusola kumukkomanisya, alimwi mulimo wesu tauli wabuyo. (Amubale 1 Bakorinto 15:58.) Aboobo, tuteenwi pe alweeno lwa Saatani.\n19 Mbuli mbotwabona, Saatani ulaanguzu, mukali kapati, alimwi ngusilweeno. Pele mbuti mbotukonzya kuzwidilila mukulwana sinkondo ooyu uuyoosya? Jehova tanaatulekelezya. Ijwi lyakwe lilatwaambila kujatikizya nzila zya Saatani, alimwi “tulizizyi nzila zyakwe zyabucenjezu.” (2Kor. 2:11) Ikuti twazizyiba nzila zya Saatani, cilakonzya kutugwasya kupakamana alimwi akulangila. Pele kuzyiba buyo nzila zya Saatani takuzulide pe. Bbaibbele lyaamba kuti: “Amumukazye Diabolosi eelyo ulamutija.” (Jak. 4:7) Cibalo citobela ciyoolanga-langa nzila zyotatwe mbotukonzya kulwana Saatani akuzwidilila.


Myeelwe 21 IBBAIB63 - Lino mu-Kanana, mwami wa-Aradi, - Bible Search\nMyeelwe 20 Myeelwe 22\nBa-Israyeli mbubakazunda ba-Kanana ku-Horima\n1-Lino mu-Kanana, mwami wa-Aradi, iwakakede ku-Negebi, naakamvwa kuti ba-Israyeli baleza munzila yabasikutwela, wakalwisya ba-Israyeli akujata bamwi babo. 2-Mpawo ba-Israyeli bakakonka cikonke kuli-Jehova, bati, Na ncobeni ulaaba bantu aba mumaanza esu, tulanyonyweda limwi minzi yabo. 3Nkabela Jehova wakaswiilila ijwi lyabaIsrayeli, waaba ba-Kanana mumaanza aabo. Lino bakanyonyoona boonse aminzi yabo. Aboobo kuntu oko kwakaulikwa izina lya-Horima.\n4-Lino kuzwa kucilundu ca-Hori bakanyamuka, batola inzila yaku-Lwizi Lusalala, bazyunguluka cisi ca-Edomu. Nkabela myoyo yabantu yakacimwa munzila. 5-Lino bantu bakakazyanya a-Leza a-Musa, bati, Nkaambonzi mwakatupozya kuzwa ku-Egepita kuti tufwe munkanda? Taakwe zilyo. Taakwe maanzi. Atupepelefwa otu myoyo yesu yatucimwa. 6-Mpawo Jehova wakatuma inzoka zikali akati kabantu, nkabela zyakaluma bantu, elyo bantu banji ba-Israyeli bakafwa. 7-Lino bantu bakeza kuli-Musa, bati, Twabisya, nkaambo twanyontauka Jehova ayebo. Utukombele kuliJehova atugwisizye inzoka, Mpawo Musa wakakombela bantu. 8Lino Jehova wakaambila Musa kuti, Kolicitila inzoka akwiianzika akasamu mbuli ndembela; lino kufumbwa muntu uulumidwe aibona buyo ulapona. 9-Elyo Musa wakapanga inzoka yamukuba, waianzika akasamu mbuli ndembela, nkabela kufumbwa muntu iwakalumwa inzoka, alanga buyo kunzoka yamukuba, wakapona.\nBa-Israyeli mbubakali kulonga-langa mane bakasika ku-Pisiga\n10Lino bana ba-Israyeli bakanyamuka, baakuyaka zilao zyabo ku-Oboti. 11Kuzwa ku-Oboti bakaakuyaka ku-Iyebarimu munkanda iilangene acisi ca-Moabu kulubazu lwakubuzwezuba. 12Kuzwa oko bakaakuyaka mukuti lya-Zeredi. 13-Kuzwa oko bakalongela mutala lya-Arinoni uuli munkanda uubambene aba-Amori, nkaambo Arinoni ngumugaano waba-Moabu, nkokuti mugaano akatikati kaba-Moabu aba-Amori. 14Nkaambo kako kulaambwa mubbuku lyankondo zya-Jehova kuti,\nZilangene adinga lyaku-Ari,\nZiyeeme amugaano wa-Moabu,\n16-Lino kuzwa oko bakaya ku-Beeri, ncencico cikala Jehova ncaakaambila Musa kuti, Bunganya bantu, ndibape maanzi. 17-Mpawo ba-israyeli bakaimba olu lwiimbo lwakuti,\nTuntumuka, Ocikala. Amuciimbile,\n18-Cikala ncebakasya basilutwe,\nNeebakafumba bapati babantu,\nAnkoli zyamampelampela amisako yabo,\nLino kuzwa kunkanda bakaya ku-Matana, 19akuzwa ku-Matana bakaya ku-Nahaliyeli, akuzwa ku-Nahaliyeli bakaya ku-Bamoti, 20-akuzwa kuBamoti bakaya kukuti lyakucisi ca-Moabu, libambene amutwe wa-Pisiga, uulangene agundu.\nBa-Israyeli mbubakazunda Sihoni mwami waba-Amori a-Ogi mwami wa-Basana\n21-Lino ba-Israyeli bakatuma batumwa kuli-Sihoni mwami waba-Amori, bati, 22-Atwiinde akati kanyika yako; tatukooleya kunjila mumyuunda na mumyuunda yamasaansa, tatukoonywa maanzi aamuzikala, tuliinda buyo kumugwagwa wamwami, mane tuzwe munyika yako. 23-Pele Sihoni takwakazumizya ba-Israyeli kwiinda akati kacisi cakwe pe. Sihoni wakabunganya bantu bakwe boonse, weza kuzoocinga ba-Israyeli munkanda. Asike ku-Jahazi, wakalwana aba-Israyeli. 24-Nkabela ba-Israyeli bakamuzunda amulomo wapanga, aboobo bakatola nyika yakwe kuzwa ku-Arinoni kusikila ku-Jaboki kumugaano wabana ba-Amoni, nkaambo Jazeri ngomugaano wabana ba-Amoni. 25Lino ba-Israyeli bakatola minzi eyi yoonse, nkabela ba-Israyeli bakakala muminzi yoonse yaba-Amori, mu-Hesiboni amutunzuunzi twawo toonse. 26Nkaambo Hesiboni kauli munzi wa-Sihoni mwami waba-Amori; nkaambo kalwanide amwami mutaanzi waba-Moabu akumunyanzya nyika yakwe yoonse kusikila ku-Arinoni. 27Nciceeco basitusimpi neebaambila kuti,\nAmuboole ku-Hesiboni, uyakwe.\nMunzi wa-Sihoni ubuke.\n28-Nkaambo mu-Hesiboni mwazwa mulilo,\nMumunzi wa-Sihoni mwazwa mabangabanga.\nWatenta Ari waku-Moabu\nAbasilutwe bakuzilundu zya-Arinoni.\n29-Mawe kulindinywe, noba-Moabu!\nMwanyonyooka nywebo nobantu ba-Kemosi!\nWaaba bana bakwe balombe kuti bacije\nAbana bakwe basimbi kuti batolwe mubizike,\nKumwami mu-Amori, Sihoni.\n30-Lunyungu lwako lwakanyonyooka kuzwa ku-Hesiboni kusikila ku-Diboni,\nTwabasaala mane mulilo wakasika ku-Medeba.\n31Aboobo ba-Israyeli bakakala munyika yaba-Amori. 32-Lino Musa wakatuma bantu kuyootwela Jazeri. Nkabela bakatola tunzuunzi twawo akutanda ba-Amori ibakali mulintuto. 33-Mpawo bakapiluka, batola inzila yaku-Basana, nkabela Ogi mwami wa-Basana wakeza kuzoobalwanya abantu bakwe boonse ku-Edrei. 34-Lino Jehova wakaambila Musa kuti, Utamuyoowi pe, nkaambo ndamwaaba mumaanza aako abantu bakwe boonse, anyika yakwe. Uyoomucitila mbubonya mbowakacitila Sihoni mwami wabaAmori iwakakede ku-Hesiboni. 35-Lino bakamujayilila abana bakwe abantu bakwe boonse mane teebakamusiila naba omwe, Elyo bakavuba nyika yakwe.


Jesu Watondezya Mbokuyandika Kupaila Akulicesya | Buumi bwa Jesu\nZintu Zyobilo Zipati—Kupaila Alimwi Akulicesya\nCIKOZYANYO CAMUKAMUFWU UULAAKAZUMANANA\nMU FARISI ASIMUTELO\nJesu wakalibaambilide kale basikwiiya bakwe cikozyanyo cijatikizya kupaila cakutaleka. (Luka 11:5-13) Lino weelede kuti uli mu Samariya naa mu Galilaya, alimwi wainduluka kukankaizya mbociyandika kutaleka kupaila. Wacita oobo kwiinda mucikozyanyo cimbi eeci:\n“Mumunzi umwi kwakali mubetesi iwatakali kuyoowa Leza nokuba kulemeka muntu. Mumunzi mumonya oomo mwakali amukamufwu ooyo iwakali kuunka kulinguwe lyoonse akwaamba kuti, ‘Ukabone kuti akosolwa cabululami makani ngendijisi asitwaamboma.’ Kwaciindi cili mbocibede mubetesi wakali kukaka, pele kumbele wakalyaambauzya wati, ‘Nokuba kuti tandimuyoowi Leza naa kulemeka muntu uuli woonse, akaambo kakuti mukamufwu ooyu wazumanana kundipenzya, ndilamukosweda cabululami makani aakwe kutegwa atazumanani kuboola akundikatazya akulomba kwakwe.’”—Luka 18:2-5.\nIkupandulula ciiyo cili mucikozyanyo eeci, Jesu wati: “Amumvwe ncaakaamba mubetesi ooyo nokuba kuti taluleme! Aboobo sena Leza takaboni kuti basale bakwe ibamukwiilila isyikati amasiku bakoswedwa cabululami makani nokuba kuti ulabakkazikila moyo?” (Luka 18:6, 7) Aboobo, ino ncinzi Jesu ncali mukwaamba kujatikizya Bausyi?\nAawa Jesu taambi kuti Jehova Leza uli mbuli mubetesi ooyu uutaluleme pe. Wiindanya buya: Ikuti naba mubetesi uutaluleme waansi aano ulakonzya kumvwa muntu uuzumanana kulomba, nkokuti kakunyina akudooneka Leza uyoocita oobo. Walo uliluleme alimwi mubotu, aboobo uyakuvwiila ikuti bantu bakwe bazumanana kupaila akutaleka. Eeci tulakonzya kucibona mumajwi Jesu ngaayungizya kwaamba aakuti: “Ndimwaambila kuti, [Leza] uyoobona kuti bakoswedwa makani cabululami alimwi cakufwambaana.”—Luka 18:8.\nBunji bwaziindi bantu bapengede alimwi abacete tabacitilwi cabululami, pele bantu balaanguzu alimwi abavwubi mbabacitilwa zibotu. Pele oobo tabusyi mbwacita Leza pe. Caakusika ciindi, uyoobona masimpe kuti babi basubulwa alimwi babelesi bakwe bapegwa buumi butamani.\nIno mbaani balaalusyomo luli mbuli lwamukamufwu? Ino mbangaye basyoma ncobeni kuti Leza “uyoobona kuti bakoswedwa makani cabululami alimwi cakufwambaana”? Jesu wazwa mukupa cikozyanyo citondezya mbociyandika kuzumanana kupaila. Lino caboola kukuba alusyomo lwakuti mupailo ulabeleka, wabuzya kuti: “Mwanaamuntu aakuboola, sena masimpe uyoolujana lusyomo oolu anyika?” (Luka 18:8) Kuboneka kuti eeci caamba kuti mbasyoonto banoojisi lusyomo luli boobu aakusika Kristo.\nBamwi ibamuswiilila Jesu balimvwa kuti lusyomo lwabo nduyumu. Balalisyoma kapati kuti mbalulami, eelyo banyansya bamwi. Jesu waambila bantu bali boobu cikozyanyo eeci:\n“Bantu bobilo bakatanta kuunka kuyoopaila mutempele, umwi wakali mu Farisi, umbi wakali simutelo. Imu Farisi wakaimikila akutalika kupaila kuti, ‘O Leza, ndilakulumba kuti tandili mbuli bantu bamwi—ibabbi, bataluleme, basimamambe—naa mbuli simutelo ooyu. Ndilaliimya kulya ziindi zyobilo ansondo; ndilapa cakkumi cazintu zyoonse nzyondijana.’”—Luka 18:10-12.\nBa Farisi balaacilengwa cakutondezya bululami bwabo mubuleya. Balacita oobo kutegwa bakkomanisye bantu. Bayandisisya kuliimya kulya mumazuba nokuli bantu banji kumisika, mu Muhulo amuli Bwane, kutegwa bababone. Alimwi balabikkila maano kapati kupa cakkumi nociba catusyango tuniini pe. (Luka 11:42) Myezi misyoonto yainda, bakatondezya kutayanda bantu-bantu buyo, mumajwi aakuti: “Nkamu yabantu eeyi iitazyi Mulawo [kweelana ambobazibona zintu ba Farisi] mbantu basinganizyidwe.”—Johane 7:49.\nJesu wazumanana acikozyanyo cakwe, ulaamba: “Pele simutelo, kaimvwi alaale tanaakali kuyanda nokuba kulanga kujulu, pele wakali kwiide kulyuuma acamba kaamba kuti, ‘O Leza, kondeengelela mebo ndesizibi.’” Inzya, simutelo cakulicesya wazumina kuti ngusizibi. Jesu wamanizya amajwi aakuti: “Ndimwaambila kuti, muntu ooyu wakaunka kuŋanda yakwe kabonwa kuti uliluleme kwiinda mu Farisi. Nkaambo kufwumbwa muntu uulisumpula uyoocesyegwa, pele ooyo uulicesya uyoosumpulwa.”—Luka 18:13, 14.\nAboobo Jesu wacisalazya kuti kulicesya kulayandika kapati. Oolu ndulayo lugwasya kuli basikwiiya bakwe, aabo ibakakomenena akati kabantu ibapona aba Farisi ibalibona kululama alimwi ibayandisya zyuuno akuba ampuwo. Alimwi ndulayo lugwasya kapati kuli basikutobela Jesu boonse.\nIno nkaambo nzi nkaamba Jesu mucikozyanyo camubetesi uutaluleme ooyo iwacitila mukamufwu ncaali kulomba?\nIno ndusyomo nzi Jesu ndwayakuyanda kujana aakusika?\nIno muuya nzi basikutobela Jesu ngobeelede kweeleba walo uuvwulide akati kaba Farisi?\nNkaambo Nzi Leza Ncataiswiilili Mipailo Imwi?\nAmwiiye kujatikizya mipailo njatainguli Leza alimwi abantu Leza mbataswiilili.


Myaambo mipya iiliko:Chin (Falam), Ejagham, Susu\nBwatatu, October 20\nJehova wakasyomezya kuti unoobalanganya babelesi bakwe basyomeka alimwi ulakkomana kucizuzikizya cisyomezyo eeci. (Int. 31:1-3) Kuyungizya waawo, Jehova ulizyi kuti swebo, mbwaanga tuli cibeela camukwasyi wakwe, tulakonzya kuusa alimwi akutyompwa ikuti katatulanganyi. Wakasyomezya kuti unootupa zintu nzyotuyandika kumubili akumuuya alimwi kunyina icikonzya kumulesya kuzuzikizya cisyomezyo eeco! (Mt. 6:30-33; 24:45) Ciindi notuyeeya twaambo itumupa kuzuzikizya zisyomezyo zyakwe Jehova, tulakonzya kuba alusyomo lwakuti uyootugwasya ciindi notujisi penzi lyakujana mali aayandika. Amubone cikozyanyo ca Banakristo bamumwaanda wamyaka wakusaanguna. Ciindi mbungano iyakali mu Jerusalemu noyakatalika kupenzyegwa kapati, ‘basikwiiya boonse bakamwaika, kwakasyaala buyo baapostolo.’ (Mil. 8:1) Amuyeeye buyo icakacitika akaambo kaceeci. Bukkale bwakayuma! Kweelede kuti Banakristo bakasweekelwa maanda aabo alimwi amakwebo. Nokuba boobo, Jehova kunyina naakabalekelezya; alimwi lukkomano lwabo kunyina nolwakamana. (Mil. 8:4; Heb. 13:5, 6; Jak. 1:2, 3) Jehova wakabagwasya Banakristo aaba basyomeka, andiswe uyootugwasya.—Int. 37:18, 19. w20.01 17-18 ¶14-15


Cisyomyo ca Leza nceeci, “Muya kundiyandaula, eelyo muya kundijana, mwaakundiyandula a moyo wanu woonse.” Jelemiya 29:13. KLMNP 26.1\nMoyo oonse uleelede kupegwa kuli Leza, nkaambo kunyina kusanduka kunga kwaba muli ndiswe kunga kulatucita kuti tupiluke mu mukozyano wakwe. Kuzwa ku kuzyalwa kwesu tuli bantu bazangi kuzwa kuli Leza. Muya usetekene ulatwambila ciimo cesu mbocibede, mu majwi aliboobu. “Mulifwide mukusotoka milawo a cinyonyoono.” “Mutwe woonse ulaciswa, a moyo woonse ulanetuka.” “Kunyina kupona mulimbabo.” Kakole ka Satani kalitujisi anguzu, “twatolwa mubuzike anguzu zyakwe kuli nguwe.” Ba Efeso 2:1; Isaya 1:5, 6; 2 Timoti 2:26. Leza ulayanda kutufutula a kutwaangulula. Pele eeci inga cacitika buyo kuti twasanduka ica kumaninina, a kulengulula buumi bwesu boonse, tuleelede kulipa cakumaninina kuli nguwe. KLMNP 26.2\nInkondo yakulilwana omwini mukugwisya kuliyanda njenkondo mpati iyeelede kulwanwa kwiinda inkondo zyoonse. Kulipa omwini, a kulisungula mu nguzu zya Leza zyoonse, nkuyumu shita twalwana camoza, pesi muntu ulelede kulipa kuli Leza cakumaninina katana lengulul wa mu bululami kuti asetekane. KLMNP 26.3\nBulelo bwa Leza tabuli, mbuli Satani mbwabubika kuti buboneke, bwakusungilizya akulipa mu mudima, akuti bwa kayakwa a matalikilo aatali mayumu, aatajisi kuyeeya kubotu. Bulelo bwa Leza bwiita kuyeeya akuhibya muntu ncayanda kusala akumupa nguzu zya kulisalila. “Amuboole lino tukanazyane antoomwe,” ooku nko kutamba kwa Mulengi kubantu bakwe mbaakalenga. Isaya 1:18 Leza tasinikizyi luyando lwa bantu bakwe, takonzyi kutambula kulemekwa kutazwi ku moyo cakulipa mu luyando amu busongo. Kukomba kwa kusungilizyigwa kuya kusinkila ku komena kwa mu mizeezo naakuba ku komena kwa ciimo; kuya kucita muntu kuti acite nzila zya Leza mbuli muncini, kakwiina luyando, ooyu tauli ngo muzeezo wa Mulengi. Ulayanda kuti muntu, ngwaakalenga anguzu zyakwe zilenga, a kasike mu kukomena kupati. Wakabika kumbele lyesu cileleko cisumpukide ncayanda kuti atupe kwiinda muluse lwakwe. Ulatutamba kuti tulipe lwesu tobeni kuli nguwe, kuti abike luyando lwakwe muli ndiswe. Cili kulindiswe kuti tusale na inga tulaanguluka kuzwa mu buzike bwa cinyonyoono, kuswaangana antoomwe a lwanguluko lumweka mweka lwabana ba Leza. KLMNP 26.4\nMu kulipa lwesu tobeni kuli Leza, tuleelede kusiya zyoonse zintu zinga zyatwandaanya kuzwa kuli nguwe. Mufutuli mbwaamba mboobu “oonse nababuti utasiyi nkwajisi, takabi siciiya wangu.” Luka 14:33. Kufumbwa cintu cinga cilagusya moyo kuzwa kuli Leza cileelede cisowegwe. Buvubi ngo leza wa banji banji. Kuyanda mali, kuyanda buvubi, ninketani ya ngolide ibaanga kuli Satani. Impuwo a kulemekwa kwa mu nyika kula kombwa a bamwi bantu. Buumi bwa kupona kuubauba a kwaanguluka kuzwa ku milimo miyumu ngu leza wabamwi awalo. Pesi makamu aaya abuzike aleelede amane. Tatukonzyi kuti lumwi lubazu tube ba Leza lumwi tube ba nyika. Tatukonzyi kuba bana ba Leza cita twamaninina ceelede. KLMNP 27.1\nNkobali baamba kuti basebenzela Leza, pesi basyoma nguzu zyabo kuti ba muteelele babambe mulawo wakwe, a kuba a ciimo ciluleme, a kujana lufutuko. Myoyo yabo taiyeeyi kapati a luyando lwa Klistu, pesi bayanda kucita milimo ya buumi bwa bu Klistu kuti bakanjile mujulu. Kukondwa kuli boobo nkwa buyo. Klistu nakala mu moyo, buumi buyakuvula, luyando, a kukomana kwa kuswaangana a nguwe, kuya kujatilila kuli nguwe, mu kuyeeyanguwe,kuliyandakuyakulubwa. Luyando kuli Klistu uyakuba ngo mwiinzo wa nguzu akucita kuti tubeleke mulimo wakwe. Aabo bateelela kusungilizya kwa nguzu zya Leza, aabo bamvwa luyando lwa Leza kalwiita, tababuzyi kuti nkupa kushoonto kuli buti nkondeelede kupa kuli Leza kuti anditambule? Tababuzyi kupa kushoonto, pele balo bayandisya buyo kusika aciimo cimaninide ica kuyanda mufutuli wesu. Mukuyandisya kwabo kupati balapa zyoonse akubika luyando ilweelene acintu ncobayanda kujana. Ibu Klistu kakwiina luyando luzwa aansi amoyo mbuli loolu,nkukanana kutakwe mpindu, ncabuyo, ncintu cifwide alimwi nkulipenzya kupati. KLMNP 27.2\nSena muyeeya kuti muyasilo mupati ikupa zyoonse kuli Klistu? Amulibuzye mubuzyo nobeni, Sena Klistu wakandipa nzi ? Mwanaa Leza wakapa zyoonse, buumi, luyando, a kupenga a kaambo kalufutuko lwesu. Sena inga cilaba kuti swebo, to bantu no tuteelede luyando lupati luli boobu, tukasye myoyo yesu kuya kuli nguwe? Mu ziindi zyoonse zya kupona kwesu twali batambuli bazileleko zyaluse, akaambo kali boobu tatukonzyi kuyeeya kapati a bulamfu bwa kutazy iba a mapenzi motwakafutulwa. Sena inga tulalanga alinguwe wakayaswa zinyonyoono zyesu, eelyo akutolelela mu kubisya nokuba kuti twalanga ku luyando lwakwe a muyasilo wakwe? Mukutondeezya kulitolaansi amu kusampaulwa mwakainda Mwami wabulemu, sena inga tulatongauka nkaambo kakuti inga tula njila mu buumi kwiinda mukati mu kulwana a kulitola ansi kwa kutaliyanda? KLMNP 27.3\nKulomba kwa moyo ulisumpula kuliboobu, “Nkaambonzi ncengunkila mu kuusa a kulitola ansi nketana hiba cakasimpe kuti ndatambulwa kuli Leza?” Ndimutondeezya kuli Klistu. Wakanyina katombe, kwiinda awa alimwi, wakali Mwami mupati mu julu; pesi akaambo ka bantu wakaba mubishi wa mukowa. “Wakabalilwa akati ka babisyi, wakabweza cinyonyoono cabanji banji, wakaiminina babisyi.” Isaya 53:12. KLMNP 28.1\nSena ncinzi ncotupa, notupa koonse? Moyo ubijide acinyonyoono, kuti Jesu ausalazye, kuusalazya abulowa bwakwe, a kufutula a luyando lwakwe lutamani. Pesi bantu bayeeya kuti nkuyumu kuzisiya zyoonse! Ndausa kuciteelela ka cikananwa, ndausa kucilemba. KLMNP 28.2\nLeza tatulombi kuti tusiye cintu citukomanisya. Muzintu zyoonse nzya cita, ulijisi kuyeeya kwa bana bakwe. Sena aabo bata kasala Klistu ingabalayeeya kuti ulijisi cintu cibotu ncanga ulabapa kwiinda ncobanga bala lijanina beni. Muntu ubika cilijazyo a bubyaabi bupati ku buumi bwakwe nayeeya kubeleka kwandeene a nguzu zya Leza. Kunyina ku komana kunga kwa janwa mu nzila nzya kakasya walo uuzyi, akuyeeya bubotu bwa zintu zyakwe nzya kalenga. Inzila yakubisya ninzila yakuusa a lufu. KLMNP 28.3\nNkulubizya kwaamba kuti Leza ulakomana nabona bana bakwe kabapenga. Julu lyoonse lilakomana kubona muntu ka komana. Taata wesu uli kujulu tajali inzila zijisi kukomanya kuzintu zyakwe zyoonse nzyaa kalenga. Kulombwa kubotu kulaitwa kuli ndiswe kuti tucije zintu zinga zila tuletela ikupenga a kuusa, zinga zilajala mulyango wa kujulu akukomana kwesu. Mufutuli wa nyika ulabatambula bantu mbuli mbo babede, akuyanda kwabo, akutalulama kwabo, alimwi takabasanzyi buyo kuzwa kucinyonyoono kulike akubapa lufutuko, ikwiindila mubulowa bwakwe, pele uya kuzuzya kuyanda kwa moyo wabaabo boonse bazumina kubweza jokwe lyakwe; akubweza mukuli wakwe. Nduyando lwakwe mwini lupa kuumuna a kulyookezya kuli boonse baboola kuli nguwe kuyanda nsima ya buumi. Ulatulomba kuti tucite buyo milimo iya kusololela malyatilo eesu kututola kuli kukomana ooko batateeleli nkobatakonzyi kusika. Buumi bwa kasimpe bwa ku komana kwa moza nkuba a Jesu, olu ndusyomo lwa bulemu. KLMNP 28.4\nBanji banji balabuzya, “Sena inga ndalisungula buti kuli Leza?” Mulayanda kulipa kuli nguwe, pesi muli bateteete nguzu zya kucita kubotu taziwo, mucili mu buzike bwa kwezeezya mulakomwa a zilengwa zya buumi bwanu bwa cinyonyoono. Zisyomyo abukanze bwanu zili mbuli intambo zya musenga. Tamukonzyi kujata mizeezo yanu, a kuyeeya kwanu, kuyandakwanu. Luzyibo lwazisyomyo zyanu zya kubeja nzisyomyo zitali kasimpe ziteteesya lusyomyo lwanu mu kusalala kwanu, a kumuyeezya kuti, Leza takonzyi kumutambula, pesi mutamaninwi lusyomo. Nco mweelede kuteelela ninguzu zya kasimpe zyakusalala. Eezi nzenguzu zilela mukupona kwa muntu, nguzu zyakusala, no ziba zyakukosola. Zintu zyoonse zisyoma a mulimo wanguzu ululeme. Leza wakapa nguzu zya kusala ku bantu, nzizyabo kuti bazibelesye. Tokonzyi kusandula moyo wako, tokonzyi kupa milimo ya moyo wako kuli Leza, pesi ulakonzya kusala kuti umukombe. Ulakonzya kumupa luyando lwako, eelyo uyakubeleka muli nduwe luyando a kucita mbuli kuyanda kwakwe. Eelyo ciimo cako coonse ciyakubikwa mukubeleka ca nguzu zya Moza wa Klistu, luyando lwako luyakubikwa alinguwe, Mizeezo yako iya kuswaangana a mizeezo yakwe. KLMNP 28.5\nKuyanda kwa bubotu a bululami nkubotu mbuli mbokubede, pesi kuti waleka mpoona aawa, kunyina nco ziyakucita. Banji banji baya kusweeka kabajisi kusyoma a kuyanda kuba ba klistu. Tabasiki mu nzila yakupa luyando lwabo abuumi bwabo kuli Leza. Tabasali kuba baklistu. KLMNP 29.1\nMukuyanda kwa kusala kululeme, kusanduka kupati kulaba mu buumi bwabo. A kupa luyando lwabo kuli Klistu, wali swaanganya lwako ku nguzu zilaatala a zisi a nguzu zyoonse. Uya kutambula nguzu zizwa kujulu ku kuyumya, aboobo mukulipa lyoonse kuli Leza uya ku kugwasya kuti upone a buumi bupya, a buumi bwa lusyomo. KLMNP 29.2


Musa, Milawu Iili Kkumi aNg’ombe Yangolida | Zyiiyo zyaBana Zizwa muBbayibbele\nJehova wakabuzya Musa kuti: ‘Tanta achilundu uze kulindime. Ndiyanda kukupa milawu njintalembe amabwe.’ Musa wakatanta achilundu alimwi wakakukkala nkuko kwamazuba ali 40, sikati amansiku. Kali nkukooko, Jehova wakalemba Milawu iili Kkumi amabwe aabili apapalete akwiipa Musa.\nNikwakiinda chiindi, maIsrayeli bakayeeya kuti Musa wakali kunonoka kuboola. Bakabuzya Aroni kuti: ‘Tuyanda muntu utatuzulwide. Tupangile chintu chitabe leza wesu.’ Mpawo Aroni wakati: ‘Amundipe ngolida nzimulazyo.’ Wakatenta ngolida akapanga ng’ombe yangolida. Mpawo bantu bakati: ‘Ng’ombe eeyi nguLeza wesu wakatugwisya muEgepita.’ Bakatalika kukomba ng’ombe yangolida alimwi bakachita pobwe. Chakali chibi na kuchita oobo? Chakali chibi, nkaambo bakali basyomezya kuti bakali kuyookomba Jehova alikke. Pesi nzibakachita zyakapa kuti batachizuzikizyi chisyomezyo chabo.\nJehova wakabona nzibakachita, mpawo wakabuzya Musa kuti: ‘Seluka ukabone nzibali kuchita bantu. Baleka kundiswiilila alimwi balikukomba leza wakubeja.’ Musa wakaseluka achilundu kajisi mabwe abili apapalete.\nNaakasika afwiifwi ankubakali kukkala, Musa wakamvwa bantu kabali kwiimba. Mpawo wakabona bali kuzyana akukomba ng’ombe. Musa wakanyema loko. Wakasowa mabwe aabili apapalete mpawo akapanduka. Wakiinyonyoona chakufwambaana ng’ombe yangolida. Mpawo wakabuzya Aroni kuti: ‘Wazumininaanzi kuti bantu bakweene kuchita chintu chibi chili boobo?’ Aroni wakati: ‘Utanyemi pe. Ulibazi bantu aaba mbubabede. Bandibuzya kuti ndibachitile leza wabo, nkinkaako ndatenta ngolida zyabo mpawo ndabapangila ng’ombe eeyi.’ Aroni taakeelede kuzichita pe eezi. Musa wakabweeda kuchilundu kuyookumbila Jehova kuti alekelele bantu.\nJehova wakabalekelela bantu bakali kuyanda kumuswiilila. Tazili antanganana na kuti maIsrayeli bakeelede kuswiilila Musa?\n“Na wakonkezya Leza cikonke, utamuki kucizuzikizya, nkaambo tabotelwi bufubafuba; zuzikizya ncowakakonkezya.”—Mukambausi 5:4\nMibuzyo: MaIsrayeli bakachitaanzi chiindi Musa naakali kuchilundu? Niinzi Musa nzyaakachita chiindi naakaboola?\nMaIsrayeli Taakachizuzikizya Pe Chisyomezyo


Jesu Weenda Aatala Aameenda | Buumi bwa Jesu\nMweendelezi Uukonzya Kweendelezya Zilengwaleza\nMATAYO 14:22-36 MARKO 6:45-56 JOHANE 6:14-25\nBANTU BAYANDA KUBIKKA JESU KUBA MWAMI\nJESU WEENDA ATALA AAMEENDA, WAUMUZYA MUWO\nMaleele ngaacita Jesu aakusanina zyuulu zyabantu abagambya kapati bantu. Bazyiba kuti “ooyu ncobeni ngo Musinsimi wakasinsimwa kuti uyooboola munyika,” nkokuti Mesiya, alimwi babona kuti inga waba mweendelezi mubotu. (Johane 6:14; Deuteronomo 18:18) Aboobo bantu bapangana kuti bamujate Jesu akumubikka kuba mwami.\nPele Jesu wacizyiba ncobakanza kucita bantu. Wamwaya makamu aabantu akwaambila basikwiiya bakwe kuti bapiluke mubwato. Balainda kuli alimwi ino nkuli nkobaya? Balainda ku Betesaida mpoonya baunke ku Kapernauma. Pele walo Jesu, waunka kucilundu kuyoopaila kali alikke busiku oobo.\nMumumuni wamwezi kubucedo, Jesu wabona bwato kulaale. Muwo uubbubbula canguzu wanyamuna mayuwe aamulwizi, eelyo baapostolo ‘cabakatazya kukwasula, nkaambo guwo libbubbula kuletezya nkobaya.’ (Marko 6:48) Jesu waselemuka kuzwa acilundu akutalika kweenda atala aamayuwe kugama kulimbabo. Lino bali kukwasula bwato “musinzo wamakkilomita aatandila kuli osanwe naa cisambomwe.” (Johane 6:19) Basikwiiya bamubona Jesu keenda mbuli kuti uyanda kubaindilila, eelyo akaambo kakuyoowa bakwiila balaamba: “Ncilengaano!”—Marko 6:49.\nCakubakkazika moyo Jesu wabaambila kuti: “Amukkazike myoyo! Ndime; mutayoowi pe.” Pele Petro waamba kuti: “Mwami, ikuti naa nduwe ncobeni, kondaambila ndiboole kulinduwe kandeenda atala aamaanzi.” Jesu wavwiila kuti: “Koboola!” Naamvwa boobo, Petro waseluka mubwato akutalika kweenda atala aameenda kuya kuli Jesu. Pele naalanga guwo, Petro wayoowa akutalika kubbila. Wakwiila wati: “Mwami, kondivwuna!” Mpoonya Jesu watambika janza lyakwe, wamujata Petro akumwaambila kuti: “Yebo osilusyomo luniini, nkaambo nzi ncoodooneka?”—Matayo 14:27-31.\nPetro a Jesu batanta mubwato, alyalo guwo lyaleka. Basikwiiya bagambwa, pele sena mubwini baleelede kugambwa? Ikuti nobazimvwisya ‘ncozyali kwaamba zinkwa,’ imaleele ngaazwa akucita Jesu mawoola masyoonto buyo aainda ciindi naasanina zyuulu zyabantu, nobatagambwa pe kubona kuti weenda atala aameenda akuumuzya muwo. Lino baile kumufwugamina buyo, balaamba: “Masimpe uli Mwana wa Leza.”—Marko 6:52; Matayo 14:33.\nMuciindi buyo cisyoonto basika kucibanda cibotu alimwi icijisi nyika mbotu ca Genesarete, icili kumusanza aamunzi wa Kapernauma. Ooko babwiimika bwato akuseluka. Bantu bamuzyiba Jesu, eelyo antoomwe abantu bambi ibazwa muminzi yeengelede, baleta balwazi kulinguwe. Balwazi aaba mbobagumina buyo moombe wacisani ca Jesu caatala, baponesyegwa cakumaninina.\nAciindi eeci, nkamu yabantu abaya ibakalibonena makamu aabantu mbwaakasaninwa munzila yamaleele bazyiba kuti Jesu waunka. Aboobo mato masyoonto-syoonto aazwa ku Tiberiya naasika, bantu batanta mulingawo akuunka ku Kapernauma kuyakuyandaula Jesu. Nobamujana, bamubuzya kuti: “Rabbi, ino wasika lili kuno?” (Johane 6:25) Kajisi kaambo kalimvwisya, Jesu wabasinsa mbubonya mbotutiibone.\nJesu naamana kusanina zyuulu zyabantu, ncinzi bantu ncobayanda kumucita?\nNkaambo nzi basikwiiya ncobateelede kugambwa kuti Jesu ulakonzya kweenda atala aameenda akuumuzya muwo?\nNcinzi cacitika ciindi Jesu naasika kunkomwe iili munsi-munsi aamunzi wa Kapernauma?\nMaleele aa Jesu tanaakagwasya buyo bantu ibakali kupona mu Israyeli yansiku, pele alimwi akali kutondezya ncayoocitila bantu lino-lino kumbele.